
COMMENTARIUM OFFICIALE 


ACTA BENEDICTI PP. XV 


EPISTOLAE 
I 


AD R. P. REGINALDUM GARRIGOU-LAGRANGE EX ORDINE PRAEDICATORUM 
OB EDITUM AB EO TRACTATUM APOLOGETICUM « DE REVELATIONE >». , 


Dilecte fili, salutem et apostolicam benedictionem. — Mirifice ad 
christianam sapientiam cum illustrandam tum defendendam valere Aqui- 
natem, ex tuo quoque libro « de Revelatione » nuper edito elucet, cuius 
exemplar pie Nobis muneri obtulisti. In quo explicans quae pertinent 
ad apologeticam fundamentalis, ut aiunt, theologiae partem, ita sancti 
Thomae disciplina et ratione uteris, ut egregie non solum veteres sed 
recentiores etiam christianae fidei adversarios convincas. Cum enim 
errores horum temporum ex huiusmodi principiis demum dimanent 
quae acceptae ab Ecclesiae et Patribus et Doctoribus philosophiae 
maxime contraria sunt, recte tu quidem hanc illis opponis, ipsumque 
Scholae principem, Doctorem Angelicum, eos invicte refutantem inducis. 
Plura autem ex variis theologiae locis desumpta, ad hanc tractationem 
adhibes, omniaque apte ingenioseque disponis ut plena defensio exsi- 
stat et valida traditae divinitus veritatis. Itaque confecisti opus de quo 
non mediocris est opinio peritorum; quodque optamus sacrae praesertim 
iuventuti sit usui, ut ea quae supra naturam sunt, sicut hodie oportet, 
tueri possit ac defendere. Caelestium auspicem munerum peculiarisque 
benevolentiae Nostrae testem, tibi, dilecte fili, apostolicam benedictio- 
nem amanter impertimus. 

Datum Romae apud S, Petrum, die xiv februarii mcmxrx, Ponti- 
ficatus Nostri anno quinto. 


BENEDICTUS PP. XV 


Acta, vol. XI, n. 56. — 1-4-919. 

II 


AD IOANNEM S. R. E. CARD. CSERNOCH, ARCHIEPISCOPUM STRIGONIENSEM, DE 
PRAESENTI REI RELIGIOSAE CONDICIONE IN HUNGARIA. 


Dilecte fili Noster, salutem et apostolicam benedictionem. — Mul- 
tiplices quidem anxietates tam crudele tamque diuturnum bellum Nobis 
attulit; at nihil magis anxios sollicitosque Nos habet quam quod inde 
orta rerum perturbatio non solum in societatem civilem sed in religiosas 
ipsas gentium rationes redundavit. Praesertim vero magni casus Nos 
movent eorum populorum ex quibus Imperium Austro-Hungaricum 
compositum erat, quique iam singuli ad eam reipublicae formam nituntur 
quae singularum nationum votis respondeat. Cum enim his populis con- 
spicua pars gregis Nobis divinitus crediti contineatur, quae semper fide 

et impensa erga hane Apostolicam Sedem pietate eminuit, facile intel- 
ligitur singularem in modum Nos curare ne aliquod apud eos religio 
capiat detrimentum. Equidem iis omnibus, qui earum Civitatum res 
publicas gubernant, dum pacem et prosperitatem suis populis firmare 
student, speramus fore curae, ut sarta tecta Ecclesiae iura legesque con- 
servent, si vere volunt iustitiae in civili societate ac boni publici fun- 
damenta salva consistere. lam vero nemo ignorat quam cordi sit Apo- 
stolicae Sedi interna tranquillitas bonumque nationum, quamque parata 
semper sit omnem suam operam in id conferre. Quin etiam, quo melius 
rem assequatur, mutuas necessitudines seu relationes cum legitimis civi- 
tatum gubernatoribus, qui se id velle significaverint, inire consuevit. 
Admodum igitur opportune hanc Apostolicae Sedis propensam volun- 
tatem illustrabunt Episcopi, demonstrantes quantam publicae utilitatis 
spem utriusque potestatis conspiratio contineat. In administrando autem 
munere sibi divinitus concredito, Apostolica Sedes cum prudentiae stu- 
dioque Episcoporum, tum sacri ordinis et laicorum actioni discipli- 
naeque confidit. Etenim antiquus ille humani generis oppugnator Sata- 
nas, harum civilium commutationum nactus opportunitatem, Ecclesiae 
solidam compagem dissolvere conatur eiusque salutarem operam impe- 
dire. Itaque Nos sollicito cum animo nuper vidimus nonnullos e Clero 
nimis aperte licenterque in medios politicarum rerum fluctus se conii- 
cere, seque acerrimis de natione contentionibus immiscere, partium 
*odia concitantes in sacri ministerii dignitatem. Sed multo maiori Nobis 
aegritudini fuit quod accepimus, clericos quosdam ausos esse popula- 

riter comitia habere, ut de sanctissimis Ecclesiae legibus abolendis con- 
sultarent. Huic tantae tamque deplorandae officii oblivioni omnino Epi- 
scoporum est vehementissime reclamare, ut ad veritatem sanitatemque 
devii revocentur. Hi vero meminerint iis plane subesse oportere, « quos 
« Spiritus Sanctus posuit Episcopos regere Ecclesiam Dei »; nam, ut ait 
Ignatius martyr, « quotquot Dei et Iesu Christi sunt, hi sunt cum Epi- 
« scopo » (Philad., III, 2); quare qui non sunt cum Episcopo, nec Dei 
sunt neque lesu Christi. Eosdem volumus admonitos quam dedeceat 
sacerdotem catholicum, qui in coércendis cupiditatibus ceteros anteire 
debeat, ipsum infirmiorem videri. Quam ob causam alte vehementerque 
denuntient Episcopi nullam prorsus ab Apostolica Sede de sacerdotalis 
continentiae lege permitti posse quaestionem, quae quidem lex ab ipsa 
tamquam peculiare ornamentum habetur Ecclesiae Latinae, eiusdemque 
fons quidam praecipuus actuosae virtutis. Retundant praeterea ex aucto- 
ritate necesse est inconsideratissimam eorum temeritatem qui non ve- 
rentur haec contendere: « Bona sive mobilia sive immobilia singulorum 
« beneficiorum seu institutorum ecclesiasticorum, imo etiam piarum 
« quarumvis fundationum, quoquo modo ad ecclesias et instituta illa 
« pertinentium, esse inalienabilem proprietatem omnium in Hungaria 
« exsistentium catholicorum ; eorumque administrationem, iusque de illis 
« pro lubitu disponendi, non tantum in fines praestitutos, sed etiam in 
« alios prorsus fines, transferenda esse ad comitia sic dicta catholico- 
«rum». Quibus quidem principiis, a spiritu sacerdotali maxime alienis, 
non solum hierarchicus ordo omnisque Ecclesiae disciplina subvertitur, 
sed etiam divina ipsa Decalogi praecepta violantur. Simul vero Epi- 
scopos, quam maximo studio possumus, hortamur ut omnibus paternae 
caritatis officiis suum quisque clerum sibi devinciant, varias eius neces- 
sitates materiales, uti dicuntur, et morales ipsi per se accurate exqui- 
rant, eisque ut medeantur nihil praetermittant; id quod non dubitamus 
quin ipsi iam habeant in animo efficere. Item explorent quid suo populo 
pro novis temporibus necesse sit, eique opportune consulant; et, si opus 
fuerit, rem ad Apostolicam Sedem deferant. - Haec tibi, dilecte fili No- 
ster, qui in acie et dimicatione versaris, paterna cum fiducia edicentes, 
caelestium auspicem munerum et praecipuae benevolentiae Nostrae 
testem, apostolicam benedictionem tibi tuoque gregi universo amantis- 
sime impertimus. 

Datum Romae apud §. Petrura, die x11 mensis martii, in festo S. Gre- 
gorii Magni, anno mcmxix, Pontificatus Nostri quinto. 

ACTA SS. CONGREGATIONUM 


SACRA CONGREGATIO CONSISTORIALIS 


DECRETUM 


CIRCA PROPONENDOS AD EPISCOPALE MINISTERIUM IN CANADENSI DOMINIO ET 
TERRAE NOVAE INSULIS. 


Inter suprema Ecclesiae negotia, potissimum sane obtinet locum 
Episcoporum electio. Quam ob causam Apostolica Sedes, prout sui est 
officii, maximam de eo semper habuit rationem et, pro diversitate loco- 
rum ac temporum, varios constituit modos, ut finem optatissimum feli- 
citer assequeretur. 

Iamvero, etsi mos, qui in Canadensi ditione et in Terrae Novae In- 
sulis hue usque pro Episcoporum propositione obtinuit, sicut et m aliis 
regionibus quibusdam quae more Missionum regebantur, hac vigente 
conditione, suis non caruit utilitatibus; attamen hodie, adiunctis rerum 
mutatis, minus iam accomodate respondet. 

Nam, sub Missionum regimine, quum dioecesanus clerus, ut pluri- 
mum, a sacerdotibus alicuius religiosae familiae constitueretur et ex 
eadem Antistites solerent plerumque desumi, personae electio obvia erat, 
nec diuturna requirens studia. In praesenti vero conquisitio personae 
longiora requirit ac penitiora consilia. 

Quam ob rem, haud providum nec satis utile videtur, Episcopos 
tunc solum convenire, quum, viduata iam Sede aliqua, novi constituendi 
pastoris urget necessitas; sed prudens ac salubris regiminis ratio po- 
stulat, ut in re tam gravi Episcopi tempestive conveniant, viros tanto 
muneri idoneos maturo cum studio discernant, et Apostolicae Sedi, ad 
quam demum negotium deferri oportet, generali saltem modo propo- 
nant, Sic nempe fiet ut, Sede aliqua orbata pastore, Summus Pontifex, 
citius ac pleniore rerum notitia, de re decernere valeat. 

Hisce de causis, Sshus Dominus Noster Benedictus PP. XV, requi- 
sita prius a singulis locorum Ordinariis sententia, de consulto Emorum 
Sacrae huius Congregationis Patrum, statuit et consistoriali praesenti 


S. Congregatio Consistorialis 125 


decreto praescribit, ut in posterum, in Canadensi Dominio et in Insulis 
Terrae Novae, pro eligendorum Episcoporum propositione, ratio, iuxta 
leges quae sequuntur, adhibeatur et vigeat. 

1. Pro proponendis sacerdotibus ad episcopale ministerium ido- 
neis ac dignis, conventus episcoporum fiet singulis bienniis, tempore 
infra assignato. 

2. Conventus erunt provinciales, hoc est omnes et singuli Ordinarii 
dioecesum uniuscuiusque provinciae convenient simul. Excipiuntur Epi- 
scopi provinciarum Kingstoniensis et Torontinae, qui, quum hucusque 
consueverint pro his negotiis pertractandis simul congregari, morem 
hune retinebunt, praesidente Archiepiscopo seniore. Similiter, ob pecu- 
liaria adiuncta in quibus versantur, simul convenient Ordinarii provin- 
ciarum S. Bonifacii et Reginensis cum Archiepiscopo Winnipegensi: item- 
que Ordinarii provinciarum Edmontonensis et Vancuveriensis, pariter 
in his Archiepiscopo seniore praesidente. 

3. Vicarii vero Apostolici, si tempus et negotia ‘ sergsinddint, con- 
ventibus Episcoporum provinciae suae interesse curabunt, iisdem cum 
iuribus ac coeteri. 

4. Quolibet biennio, ut supra dictum est, sub initium quadragesimae, 
incipiendo ab anno 1920, omnes et singuli Episcopi Metropolitano suo 
vel seniori Archiepiscopo sacerdotum nomina indicabunt, quos dignos 
episcopali ministerio existimabunt. Nil autem vetat quominus, hos inter, 
alterius etiam dioecesis vel provinciae sacerdotes proponantur; sub 
gravi tamen exigitur, ut, qui proponitur, personaliter et ex diuturna 
conversatione a proponente cognoscatur. 

5. Una cum nomine, aetatem quoque designabunt candidati, eius origi- 
nis et actualis commorationis locum, et officium quo principaliter fungitur. 

6. Antequam determinent quos proponant, tam Archiepiscopi quam 
Episcopi poterunt a viris ecclesiasticis prudentibus necessarias notitias 
inquirere, ita tamen ut finis huius inquisitionis omnino lateat. Notitias 
vero quas receperint nemini patefacient, nisi forte in Episcoporum con- 
ventu, de quo inferius. 

7. Nomina quae Episcopi iuxta art. 4°" proponent, nulli prorsus 
aperiant, nisi Metropolitano suo vel seniori Archiepiscopo. 

8. Metropolitanus vel senior Archiepiscopus habitis a Suffraganeis 
candidatorum propositionibus suas adiiciat: omnium indicem ordine 
alphabetico conficiat, et, reticitis proponentibus, hanc notulam trans- 
mittat singulis suis Suffraganeis sive Antistitibus regionis suae, ut hi 
opportunas investigationes peragere valeant de qualitatibus eorum quos 
personaliter et certa scientia° non cognoscant. 

9. Investigationes eiusmodi earumque causa maxima secreti cau- 
tela peragendae erunt, ut supra num. 6 dictum est. Quod si vereantur 
rem palam evasuram, ab ulterioribus inquisitionibus abstineant. 

10. Post Pascha, die et loco a Metropolitano vel a seniore Archiepi- 
scopo determinandis, omnes Episcopi convenient ad seligendos eos qui 
S. Sedi ad episcopale ministerium proponi debeant. Convenient autem 
absque ulla solemnitate, quasi ad familiarem congressum, ut attentio 
quaelibet, praesertim diariorum et ephemeridum, et omne curiositatis 
studium vitetur. 

11. In conventu, invocato divino auxilio, praestandum erit a singulis, 
Archiepiscopo non excepto, tactis SS. Evangeliis, iusiurandum de secreto 
servando, ut sacratius fiat vinculum quo omnes adstringuntur: post hoc 
regulae ad electionem faciendam legendae erunt. 

12. Deinde unus .ex Episcopis praesentibus in Secretarium eli- 
getur. . 

13. His peractis, ad disceptationem venietur, ut, inter tot exhibitos, 
digniores et aptiores seligantur. [d tamen veluti Christo praesente fiet 
et sub Eius obtutu, omni humana consideratione postposita, cum discre- 
tione et charitate, supremo Ecclesiae bono divinaque gloria et animarum 
salute unice ob oculos habitis. 

14. Candidati maturae, sed non nimium provectae aetatis esse debent; 
prudentia praediti in agendis, quae sit ex ministeriorum exercitio com- 
probata; sanissima et hon communi doctrina exornati, et cum debita erga 
Apostolicam Sedem devotione coniuncta; maxime autem honestate vitae 
et pietate insignes. Attendendum insuper erit ad capacitatem candidati 
quoad temporalem bonorum administrationem, ad conditionem eius fami- 
liarem, ad indolem et valetudinem. Uno verbo, videndum utrum omnibus 
iis qualitatibus polleat, quae in optimo pastore requiruntur, ut cum fructu 
et aedificatione populum Dei regere queat. 

15. Discussione peracta, fiet hac ratione scrutinium: 

a) Qui omnium Episcoporum sententia, quavis demum de causa, 
visi sunt in disceptatione ex numero proponendorum expungendi, ii in 
suffragium non vocabuntur; de caeteris, etiam probatissimis, suffragium 
feretur. 

6) Candidati singuli ordine alphabetico ad suffragium proponen- 
tur: suffragia secreta erunt. 

c) Episcopi omnes, Metropolitano non excepto, pro singulis can- 
didatis tribus utentur taxillis seu calculis, albo scilicet, nigro, tertioque 
alterius cuiuscumque coloris: primum ad approbandum, alterum ad 
reprobandum, tertium ad abstensionem indicandam. 

d) Singuli Antistites, praeeunte Archiepiscopo, in urna ad hunc 
finem disposita taxillum deponent, quo dignum, coram Deo et graviter 
onerata conscientia, sacerdotem aestimabunt qui in suffragium vocatur: 
reliquos taxillos binos in urna alia, pariter secreto, deponent. 

e) Suffragiis expletis, Archiepiscopus, adstante Episcopo Secre- 
tario, taxillos et eorum speciem coram omnibus numerabit, scriptoque 
adnotabit. 

16. Scrutinio de omnibus peracto, liberum erit Episcopis, si id ipsis 
placeat aut aliquis eorum postulet, ut inter approbatos plenis aut pari- 
bus suffragiis novo scrutinio designetur quinam sit praeferendus. Ad 
hunce finem singuli suffragatores nomen praeferendi in schedula adno- 
tabunt, eamque in urna deponent: schedularum autem examen fiet, ut 
supra num. 15, litt. e, decernitur. 

17. Quamvis vero Summus Pontifex sibi reservet, dioecesi vel archi- 
dioecesi aliqua vacante, per Delegatum Apostolicum, aliove modo, oppor- 
tuna consilia ab Episcopis vel Archiepiscopis requirere, ut personam 
eligat quae inter approbatas magis idonea videatur dioecesi illi regen- 
dae; nihilominus fas erit Episcopis in eodem conventu indicare, gene- 
rali saltem ratione, cuinam dioecesi candidatos magis idoneos censeant; 
ex. gr. utrum exiguae, ordinatae ac tranquillae dioecesi, an potius maioris 
momenti, unius vel alterius sermonis, vel in qua plura sint ordinanda 
aut creanda; itemque utrum loco mitioris aéris et facilis commeatus, 
an alterius generis, et alia huiusmodi. 

18. Episcopus a secretis, discussione durante diligenter adnotabit 
quae de singulis candidatis a singulis suffragatoribus dicentur, quaenam 
discussionis fuerit conclusio; denique quinam tum in primo scrutinio, 
tum in secundo (si fiat) fuerit exitus, et quidnam specialius iuxta art. 17 
fuerit dictum. 

19. Antistites a conventu ne discedant, antequam ab Episcopo Secre- 
tario Jecta fuerit relatio ab eodem confecta circa nomina proposita, can- 
didatorum qualitates et obtenta suffragia, eamque probaverint. 

20. Actorum exemplar ab Archiepiscopo, a Praesule a secretis et a 
ceteris Episcopis praesentibus subsignatum, quam tutissime ad Sacram 
hance Congregationem per Delegatum Apostolicum mittetur. Acta vero 
ipsa penes Archiepiscopum in Archivo secretissimo S. Officii servabuntur, 
destruenda tamen post annum, vel etiam prius, si periculum violationis 
secreti immineat. 

21. Post haec, fas tamen semper erit Episcopis, tum occasione pro- 
positionis candidati tum vacationis alicuius Sedis, praesertim maioris 
momenti, litteras Sacrae huic Congregationi vel ipsi SSiio Domino con- 

scribere, quibus mentem suam circa personarum qualitates sive abso- 
lute, sive relate ad provisionem dictae Sedis, patefaciant. 

Datum Romae, ex Aedibus Sacrae Congregationis Consistorialis, 
die 19 martii 1919. 


& C. Carp. De Lat, Ep. Sabinen., Secretarius. 
L. S. 


+ V. Sardi, Archiep. Caesarien., Adsessor. 


SACRA CONGREGATIO CONCILIL 


WRATISLAVIEN. 


CONSTITUTIONIS TRIBUNALIUM ECCLESIASTICORUM 


14 decembris 1918 


Species ractr. - A Rmo Episcopo Wratislaviensi duo proponuntur 
dubia circa constitutionem tribunalium ecclesiasticorum illius Curiae. Pri- 
mum, utrum permittere debeat quod in tribunalibus ecclesiasticis partem 
habeant cum voto deliberativo in causis matrinionialibus et contentiosis 
(exclusis utique criminalibus) iurisperiti laici, iuxta praxim quae ibi 
dicitur vigere ea consuetudine 170 annorum. In altero dubio fit similis quae- 
stio de interventu laicorum, in iure et in sacris canonibus peritorum, 
qui in iudiciis ecclesiasticis partem habeant tamquam Auditores ad 
instruendas causas (exceptis criminalibus) vel tamquam Assessores cum 
voto consultivo. 

Quoad substantiam, haec est historia factorum prout ex documentis 
exhibitis in actis eruitur: 1° Numquam fuit a Sede Apostolica ibi conces- 
sum, ut laici partem haberent in iudiciis ecclesiasticis quibuscumque 
tamquam veri iudices cum voto deliberativo ; sed haec praxis ortum ducit 
ex saecularizatione facta in Borussia, ex qua tribunalia dioecesana fue- 
runt suppressa, ac deinde a. 1812 fuerunt quidem restituta, sed cum 
subordinatione ad potestatem civilem, quae subordinatio praesertim acta 
est per immixtionem iudicum laicorum. 2° Quod nititur concessione 
Pontificia, id tantum est, in ea dioecesi haberi secundam et tertiam instan- 
tiam appellationis, prout primus concessit Benedictus XIV per Lit- 

teras in forma Brevis Paterna pietatis, d. d. 1 augusti 1748; atque 
in secunda et tertia instantia ita concessa « posse adscisci in auxi- 
«lium adsessores sive auditores ecclesiasticos vel saeculares sacrorum 
« canonum peritos, qui tamen omni voto deliberativo seu decisivo desti- 
« tuantur ». Hae postremae concessiones factae sunt ad decennium 
per breve Pii [X Paterna ducti charitate, 12 ianuarii anni 1855; deinde 
per aliud breve anni 1864 prorogatae sunt ad aliud decennium. Sed 
finito hoc alio decennio non apparent amplius prorogatae; cuius for- 
tasse causa quaerenda est in persecutione sub nomine Kulturkampf 
celebri, qua saeviente Episcopus a Gubernio vi depulsus est. Certe neque 
petitio neque concessio prorogationis habetur in mera notificatione 
nominum iudicum prosynodalium singulis trienniis electorum, facta 
primum Nuntiaturae Viennensi, ac deinde S. Congr. Concilii. 


AN(MADVERSIONES. - Qui super hance facti speciem scripsit, Rihus Con- 
sultor, censet, in primis, nullatenus esse legitimam nec in posterum tole- 
randam consuetudinem admittendi laicos tamquam veros iudices cum 
voto deliberativo. Ad quod probandum provocat ad textum iuris Decre- 
talium et ad praescripta Codicis Iuris Canonici. 

Sane ex iure Decretalium laici omnino sunt excludendi a munere 
iudicum in causis ecclesiasticis, ad quas eorum incompetentia est abso- 
luta et omnimoda (cap. 2, X, de iudic., II. 1; cap. 18, X, de foro compet., 
II, 2). Absoluta quippe incompetentia in eo habetur, qui ne iurisdictio- 
nem quidem habet; at laici iurisdictionem ecclesiasticam, quae neces- 
saria est ad decidendas causas ecclesiasticas, habent nullam; immo ne 
illius quidem habendae sunt capaces, sed prorsus incapaces, ac talis 
incapacitas solum per specialem et extraordinariam Rom. Pontificis pro- 
visionem in causa particulari auferri potest (cf. Schmalzgr., I, tit. XXIX, 
n. 14; II, tit. I, n. 83 § 1). At talis extraordinaria et mira provisio, quae 
permanenti modo laicis personis daret iurisdictionem spiritualem ad 
decidendas causas ecclesiasticas, in documentis alligatis non contine- 
tur, quin potius in iis constanter excluduntur laici a suffragio decisivo 
habendo, prout ex verbis quoque supra relatis liquet. 

Quod autem Codex exigat, ut omnes iudices sint clerici, immo et 
sacerdotes, est res manifesta (can. 1573, § 4, 1574, § 1). Nec minus per- 
spicue enuntiatur in Codice principium iuris publici ecclesiastici, quo 
Ecclesiae vindicatur ius proprium et exclusivuwm cognoscendi de causis 
spiritualibus et spiritualibus adnexis (can. 1453), quae proinde sunt deci- 
dendae dumtaxat a iudicibus iurisdictione spirituali praeditis, qua laici 


non sunt capaces. 


130 Acta Apostolicae Sedis ~ Commentarium Officiale 


Quodsi ab Episcopo Wratislaviensi casus ita proponitur, quasi inter- 
ventus iudicum laicorum in decidendis per suffragium deliberativum cau- 
sis ecclesiasticis, fundamentum haberet in consuetudine 170 annorum, hic 
titulus nullo modo est habendus ut legitimus. Nam, praescindendo a iure 
Codicis et insistendo iuri Decretalium, sub quo orta fuisset illa con- 
suetudo, certum est per consuetudinem legitimo tempore praescriptam 
adquiri posse iura etiam spiritualia; at ad adquirenda iura spiritualia 
ante omnia requiritur capacitas in subiecto; iam vero laici spiritualis 
iurisdictionis sunt incapaces, ergo illam per consuetudinem quovis tem- 
pore praescriptam acquirere non possunt (cap. 7, X, de praescript., 
II, 26). Praeterea improbatur in iure, ita ut nequeat praevalere, ea con- 
suetudo, per quam « disrumpitur nervus ecclesiasticae disciplinae », vide- 
licet per quam impeditur observantia bonorum morum vel subvertitur 
ordo ecclesiasticae hierarchiae (cap. 5, X, de consuet., |. 4; Reiffenstuel, in 
hunc tit., n. 56, 57; Suarez, De legibus, lib. 7, cap. 6, n. 8sq.): iamvero 
talis subversio habetur per usurpationem spiritualis iurisdictionis a laicis 
factam. Item reprobatur ea consuetudo, quae est adversus immunitatem 
et libertatem ecclesiasticam, adeo ut consuetudo adversus libertatem 
ecclesiasticam, etiam immemorialis, si sola sit, et nullo privilegio aut 
fama privilegii Apostolici adiuvetur, non possit immunitati aut libertati 
ecclesiasticae derogare (Reiffenstuel, 1. c, n. 81 sq.). Haec reprobatio 
expresse habetur cap. 1, 3, 5, X, de consuetud., I, 4; item cap. 14, X, 
de electione, I, et cap. 8, X, de iudiciis, II, 1. Iam vero est manifeste 
contra libertatem, independentiam et immunitatem Ecclesiae, quod haec 
in iudiciis de rebus ecclesiasticis et spiritualibus, maneat subiecta cuivis 
intrusioni potestatis laicae et iudicum laicorum, per quos causae eccle- 
siasticae decidantur. 

Ceterum quaestio de vi consuetudinis est quaestio iuris privati, 
quoad leges nimirum respicientes internum societatis regimen. At in casu 
intrusio iudicum saecularium in causas ecclesiasticas, esset facta per 
usurpationem potestatis civilis, ut apparet ex brevi historia in facti 
specie praemissa ; quo posito, quaestio haec, iam non est quaestio iuris pri- 
vati, sed quaestio iuris publici, i. e. de independentia Ecclesiae a potestate 
civili. In quaestione autem iuris publici ne cogitari quidem potest con- 
sensus legalis Superioris legislatoris ecclesiastici, qui est necessarius ad 
hoc ut consuetudo facti per viam praescriptionis transeat in consuetudi- 
nem iuris: in tali enim casu consensus legalis contineret illicitam appro- 
bationem usurpationis, efficereturque inde, ut « per fortunatam facti iniu- 
« stitiam iuris sanctitati legitime detrimentum inferri posset » (Prop. 61 
damn. in Syll. Pii IX). Cui consensui legali, etiam ex alia ratione vix in tali 

causa locus esse potest, quia videlicet Superiores ecclesiastici, quando 
non resistunt violationibus factis per potestatem saecularem, id unice 
faciunt ad vitanda maiora mala, non animo probandi. 

Tandem quum illa participatio iudicum saecularium in decidendis 
causis ecclesiasticis ortum ducat ex usurpatione potestatis civilis, et 
haec vi suae iurisdictionis laicae et profanae illam usurpationem per- 
petraverit, iudices laici vi iurisdictionis laicae et profanae partem habe- 
rent in decidendis causis ecclesiasticis et spiritualibus; quae praetensio 
est omnino irrationabilis et ideo non potest cadere sub approbationem 
legislatoris ecclesiastici, licet hic per se possit, saltem transeunter et ad 
aliquem actum, alicui laico delegare iurisdictionem spiritualem. 

Hine apparet consuetudinem propositam, non aliud mereri nomen 
nisi abusus, ideoque esse irritandam, ut tribunalibus ecclesiasticis sua 
libertas et independentia restituatur. 

Relate ad alterum dubium, utrum in futurum laici homines, in iure 
el in canonibus periti, admitti possint tamquam Auditores ad causas 
instruendas, vel tamquam Assessores cum voto consultivo; negari non 
potest, praxim vigentem in Curia Wratislaviensi fuisse in suo initio legi- 
timam, quippe introductam ex indulto Pontificio contento in brevi Pii IX 
(a. 1855) et in prorogatione ad aliud decennium facta a. 1864. Nova 
tamen prorogatio deinde non invenitur esse facta, ideoque favor con- 
cessus dicendus est cessasse ab a. 1874. Ergo, quum novus Codex tam pro 
Auditoribus, quam pro Assessoribus exigat ut sint sacerdotes, desumpti 
ex iudicibus synodalibus (cann. 1575, 1581), quoad futurum tempus, sub 
disciplina iuris per Codicem inducti, videretur dandum quoque respon- 
sum negativum. 

Nihilominus animadvertendum est in iure Decretalium non fuisse 
prohibitum, quominus Assessores desumi possent ex laicis, sed potius 
fuisse permissum. Id communiter a Doctoribus deducitur ex cap. 11, 
de rescript., I, 3, in 6°; cfr. Reiffenstuel, lib. II, tit. 1, n. 22; Bouix, de 
iudic., I, pag. 468; Wernz, Ius Decret., VI, n. 148. Cuius rei ratio red- 
ditur, quod Assessor nullam debet exercere iurisdictionem, cuius laici 
sunt incapaces. 

At, ob rationem contrariam, Auditor, cui committitur causae instru- 
ctio, exercitium habet iurisdictionis ecclesiasticae, sine qua plurimi 
actus instructionis causae fieri nequeunt; ideoque laici muneris Audi- 
toris gerendi sunt incapaces (cf. epist. encycl. S. Congr. Immunit., 3 octo- 
bris 1832 et responsum eiusd. S. Congreg. 4 martii 1855; Bouix, 1. c., 
pag. 463; Wernz, l. c., n. 141). 

fam ex his videtur deducendum etiam in dioecesi Wratislaviensi 


‘ 

non posse quoad futurum admitti, ut adhibeantur laici tamquam Audi- 
tores ad instruendas causas ecclesiasticas, quia concessio illi Curiae 
factae, post annum 1874 quo indultum ea de re datum expiravit, non 
fuit renovata; per consuetudinem autem fieri non possit ut laicus iuris- 
dictionem spiritualem obtineat. 

Quoad Assessores, licet valeat ratio de concessione non renovata, 
nihilominus, quum cesset altera ratio de necessitate iurisdictionis spi- 
ritualis et insuper iure Decretalium non fuerit prohibitum assumere 
laicos in munus Assessoris, urgeri posset pro Curia Wratislaviensi ratio 
consuetudinis plus quam centenariae, ideoque ad praescripta can. 5, 
concludi, consuetudinem hance, tametsi Codici contrariam, tolerari posse si 
Ordinarius aestimet eam prudenter submoveri non posse. Nihilominus 
nemo non videt quot incommoda multis in circumstantiis oriri possint, si 
laici in consiliarios ab ecclesiastico iudice assumantur. Nam, praeterquam 
quod non semper laici, etiam in iure canonico periti, principia sana 
et firma de potestate Ecclesiae habent, obnubilari videtur, si tale con- 
silium ineatur, perfecta independentia Ecclesiae in suis negotiis; et 
certe iudices laici non assumunt sacerdotes in consiliarios seu asses- 
sores pro negotiis civilibus et profanis decidendis; praeterea decens 
est, ut sacerdotes sint plures in iure canonico ac etiam civili bene 
periti, quibus reserventur negotia ecclesiastica, vel quae aliquam neces- 
situdinem praeseferunt cum iure civili, prout e contrario videtur incon- 
gruum dignitati Ecclesiae, ut indigeat opera iurisperitorum laicorum pro 
causis ecclesiasticis decernendis. 

Ex quibus omnibus deducendum videtur etiam ad secundum du- 
bium esse dandum responsum negativum, seu in Auditores et Asses- 
sores non posse assuini laicos. 


Reso.utio. - Porro, propositis in plenariis comitiis S. Congregationi 
Concilii, habitis in Palatio Apostolico Vaticano, die 14 decembris 1918, 
dubiis ab Episcopo Wratislaviensi hisce formulis deductis nimirum : 

I. An consuetudo, per 170 annos usitata, qua in tribunalibus dioecesis 
Wratislaviensis ‘ admittuntur iurisperiti laici cum voto deliberativo in 
causis matrimonialibus et contentiosis - exclusis semper criminalibus - 
legitima dici et deinceps tolerari possit ; 

Il. An in futurum laici homines, in iure ef in canonibus periti 
in iudiciis ecclesiasticis admitti possint tamquam Auditores ad causas 
instruendas, praeter criminales, vel tamquam Assessores cum voto con- 
sultivo in iis causis, quae aliquo modo connexae sunt cum legibus 
civilibus ; 


i 


S. Congregatio Concilii 133 


Emi ac Revi Patres respondendum censuerunt: 
Negative ad utrumque. 
Facta autem de praemissis Ssiho Diio Nostro Benedicto Div. Prov. 
Pp. XV relatione per infrascriptum S. C. Secretarium, in audientia inse- 
quentis diei, 15 eiusdem mensis, Sanctitas Sua datam resolutionem 
approbavit et confirmavit. 
I. Mort Secretarius. 


SACRA CONGREGATIO RITUUM 


I 
ROMANA 


DECRETUM BEATIFICATIONIS ET CANONIZATIONIS VEN. SERVAE DEI ANNAE MARIAE 
TAIGI, MATRIS FAMILIAS, E TERTIO ORDINE SS.MAE TRINITATIS REDEM- 
PTIONIS CAPTIVORUM. 

SUPER DUBIO 


An, stante virtutum et duorum miraculorum approbatione, tuto procedi 
possit ad solemnem praefatae Ven. Servae Dei Beatificationeim. 


Diu et vehementer expectatum suum assecuta est exitum venera- 
bilis Ancillae Dei Annae Mariae Taigi Beatificationis causa, quam 
externo ex cortice qui vellet aestimare, insigniter falleretur. Nam mode- 
stam sane atque humilem, sicut humilis atque modesta Venerabilis 
ipsius status conditio fuerat, ita etiam prima fronte se praebet Beatifi- 
cationis causa; ast, cominus eadem et probe inspecta, praeclara magnique 
ponderis, quae intus gerit, manifesto pandit merita, qualia nimirum 
sanctitas necessario deposcit in coniugio adepta planeque demonstrat. 

Quamvis enim, ut Beatificationis fert natura, publicus et ecclesiasti- 
cus cultus, qui e Beatificatione ipsa descendit, quibusdam tantum locis 
ecclesiisque maneat adfixus, hisce tamen angustis limitibus se continere 
nequit, eosque proinde longe lateque praetergreditur venerabilis Annae 
Mariae Taigi Beatificationis causa, quippe quae ad omnes aeque pertinere 
dicenda est quotquot christianae existunt uxores matresque familias. 

Hae siquidem, quum in earum manus inciderit commentarium vitae 
Servae Dei, aut, alio quovis modo, de eiusdem virtutibus, actionibus 
operibusque notitias acceperint, vix attinet dicere, quam aptos quamque 

opportunos sibi adiici stimulos experturae sint ad alacrius obeunda varia 
et multiplicia domestici instituti munia, nec non ad perferendam invicta 
patientia et fortitudine curarum, laborum et aerumnarum molem, quam 
secum ferre solet perarduum uxoris matrisque familias officium, quocum, 
ob rectam praesertim et christianam filiorum et filiarum institutionem, 
arctissimo vinculo coniungi et colligari, quae totius societatis futura 
erit, sortem, prudens intelligit quisque firmaque persuasione sibi defixum 
animo habet. 

Quocirea iste tanti momenti tantique ponderis locus; e visceribus 
namque promanat Causae eique peculiarem imprimit notam, consulto 
dataque opera declarandus enucleandusque actoribus fuit, cum, post 
impetratam signaturam Commissionis, prout quotidiano appellant ser- 
mone, aliis interea minoribus absolutis iudiciis, super heroicitate vir- 
tutum, suum, aliquot ante annos, disceptatio sumpsit exordium. 

Revera, industri experrectaque Patroni opera, planum tunc factum 
fuit atque perspicuum, cunctas, quae, pro vitae suae instituto, propriae 
erant, venerabilem Dei Famulam naviter sancteque adimplevisse partes; 
digna propterea, quae uxoribus matribusque familias tamquam exemplar 
proponatur ita nempe, ut, quo amplior exstat coetus personarum, quae 
fractuose ad imitandum sumere queant, quo haud exiguum speratur 
totius christiani populi exinde obventurum bonum, eo maiorem cogi- 
tare et arguere liceat causae praestantiam eiusque opportunitatem, prae- 
sertim postquam divinum quoque accessisse constat miraculorum testi- 
monium, quo ratum confirmatumque fuit, quod de meritis deque vir- 
tutibus Famulae Dei humanum iam praecesserat iudicium. 

Unde fauste feliciterque progressa huc usque quum sit iuridica 
causae cognitio, ut, pro formali obtinenda Beatificatione, nihil, e con- 
stitutis iudiciorum formulis, amplius desideretur, quumque praesens 
publicarum rerum et hominum cursus magnopere suadeat, quantum 
percommode incidat uxorum matrumque familias veluti ante oculos 
conspicuum obiicere exemplum, multis eisque adeo in Ecclesiae fastis 
gloriosis nominibus, quibus illustris Senarum urbs Apostolicae Sedi est 
devincta, hic etiam ex hodierni eventus faustitate accedit honos, quod 
Ancillae Dei Annae Mariae Taigi fuerit natale solum, quamvis illud 
mutare adhuc puerula coacta illa fuerit, ob gravem, quam eius parentes 
passi fuerant, rei familiaris inclinationem. Qua de causa una simul 
cum parentibus longo asperoque pedibus se commisit itineri Romam 
versus, eoque quum pervenit, Magistris nomine Piis, quae tune prope 
sancti Francisci Paulani templum ad Montes degebant, in disciplinam 
est tradita, ab eisque schola timoris Domini erudita atque femineum 

edocta cultum, qui adolescentulam deceat, uxorem, uti plurimum, futu- 
ram matremque familias, integram subinde laboribus exercitam, virtu- 
tibus et charismatibus illustratam suam duxit explevitque aetatem. Civis 
idcirco effecta huius almae Urbis, ab omnibus, ceu talis, constanter est 
habita, maxime cum, post pretiosum eiusdem obitum, de inchoanda 
causa Beatificationis coepit agitari; nihil quippe eo tempore actum, sine 
praevia expressaque Cardinalis Urbis Vicarii auctoritate, ab eoque pecu- 
liari quoque intercedente sa. me. Pii Papae IX Rescripto, causae post- 
modum commissa fuit procuratio benemeritissimo sanctissimae Trini- 
tatis redemptionis captivorum Ordini, quem, dum vixit, uti tertiaria 
Dei Famula professa fuerat, quique iure nunc meritoque laetatur, dili- 
gentiae solertiaeque ab eo in explendo munere adhibitae par dignumque 
retulisse praemium. 

Sane, in generalibus sacri huius Ordinis comitiis, quae, die unde- 
cima superioris mensis februarii, coram Sanctissimo Domino nostro 
Benedicto Papa XV celebrata sunt, proposito per Reverendissimum 
Cardinalem Antonium Vico, causae Relatorem, dubio: An, stante vir- 
tutum et duorum miraculorum approbatione, tuto procedi possit ad sole- 
mnem venerabilis Ancillae Dei Annae Marie Taigi Beatificationem ? 
omnes, qui convenerant, tum Reverendissimi Cardinales, tum Patres 
consultores tuto procedi posse unanimi responderunt suffragio. Verum- 
tamen Sanctissimus Dominus noster mentem Suam, ceu de more, ape- 
rire distulit, ut precationi interea congruum suppeteret tempus; idque 
praestitum quum fuerit, decretoriam Suam statuit patefacere senten- 
tiam hodierna die Dominica prima in Quadragesima. Quapropter, sacris 
propitiato Deo, ad Vaticanas Aedes arcessiri voluit Revihum Cardina- 
lem Antonium Vico, Episc. Portuensem et S. Rufinae, sacrae rituum 
Congregationi Praefectum causaeque Relatorem, una cum R. P. Angelo 
Mariani, Fidei Promotore generali, meque insimul infrascripto Secre- 
tario, eisque adstantibus solemniter edixit: Tuto procedi posse ad solem- 
nem venerabilis Ancillae Dei Annae Mariae Taigi Beatificationem. 

Hoc Decretum in vulgus edi, in acta sacrae rituum Congregationis 
inseri litterasque apostolicas in forma Brevis de Beatificationis solemni- 
bus, ubi primum licuerit, in Basilica Vaticana celebrandis expediri iussit 
septimo idus martii anno McMxIxX. 


4 A. Carp. Vico, Ep. Portuen. et S. Rufinae, 
S. R. C. Praefectus. 
L. 


Alexander Verde, Secretarius. 

II 
PARISIEN. 


DECRETUM BBRATIFICATIONIS BT CANONIZATIONIS VEN. SERVAE DEI LUDOVICAE 
DE MARILLAC, VIDUAE LE GRAS, CONFUNDATRICIS SOCIETATIS PUELLARUM 
CARITATIS, 


SUPER DUBIO 


An et de quibus miraculis constet in casu et ad effectum, de quo agitur ? 


Tot inter religiosas familias, quas longo varioque saeculorum cursu 
ideo excitasse visus est Deus, ut Ecclesiae suae praesidio et ornamento 
essent ipsique universae hominum consociationi non modicam simul 
afferrent utilitatem, aliam facile invenire non est, quae sive ingenti soda- 
lium multitudine, sive exercitis omnigenis caritatis operibus, cum Puel- 
larum Sodalitate comparari queat, quibus a caritate factum est nomen. 

Numero siquidem triginta millia et amplius percensentur; eaeque 
per cunctas fere orbis terrarum partes mirifice diffusae atque propa- 
gatae, in collegiis, orphanotrophiis, brephotrophiis, nosocomiis, carce- 
ribus, castris, ipsos inter pugnantes milites, spiritu professionis suae 
plane imbutae, tam multis tamque variis professionis eiusdem ita 
naviter religioseque perfunguntur officiis, ut magnam merito vindica- 
verint sibi sibique vindicare pergunt communem omnium admirationem, 
quemadmodum nuperrime suspicere eas licuit atque demirari teterrimo 
furente bello, quod tantis acerbitatibus, ruinis atque caedibus mundum 
replevit. 

Conspicua haec, quae e pio Puellarum a caritate Sodalitio in huma- 
nam societatem promanarunt et promanant benefacta, laetabile sane est 
atque periucundum memori gratoque animo recolere, quamvis id ne vix 
quidem facere quis valeat, quin, quodnam Sodalitii ipsius initium fuerit 
atque origo, sponte renovet cogitationem. Ei namque bini occurrunt 
institutores; alter nempe, vir sanctitate celeberrimus, cuius pernotum 
nomen: Vincentius a Paulo; alter vero, praeclara eiusdem discipula 
vitaeque spiritualis filia, operum consors et socia laborum, ad quam 
apostolicum hoc, de quo agitur, pertinet Decretum, venerabilis scilicet 
Ludovica de Marillac, vidua Le Gras. 

Quae, sexto decimo exeunte saeculo, anno videlicet millesimo quin- 
gentesimo nonagesimo primo, die decima secunda mensis augusti, nobili 

loco Parisiis orta, promptum atque alacre sortita fuit ingenium, idemque, 
plus quam femina ferret, ad omnem humanitatem bonasque artes pro- 
clive; quodque peculiari est notatione dignum, vel a teneris in seipsa 
experiebatur venerabilis Dei Famula quoddam veluti religiosae vocationis 
germen. Unde, quum primum adolescere coepit, apud sanctimoniales 
Capulatas sese recipere exoptabat; quandoquidem quotquot tune erant 
moniales, cunctas coenobii septis usque manere oportebat, utpote obstri- 
ctas clausurae lege, quam rigorosius etiam servandam praeceperat Tri- 
dentina synodus. 

Sed, longe atque arbitrabatur, sibi consentientem nacta non est suae 
conscientiae moderatorem, praestantissimum e religioso Capulatorum 
Ordine virum, nominis celebritate et sanctitatis fama insignem, vene- 
rabilem Dei Famulum Honoratum a Parisiis, cuius Beatificationis causa 
plures ante annos sacrae rituum Congregationi est commissa, quumque 
minora iam superaverit iudicia, in eo est, ut super virtutibus heroicis 
praecipua inchoetur quaestio. Etenim praesagus quasi ille fuisset futurae 
sortis et muneris, quae Ancillam Dei manebant, a consilio ingrediendae 
religionis eam est dehortatus; ex quo factum, ut, oblata sibi occasione, 
cum praenobili honestissimoque iuvene Antonio Le Gras illa se matri- 
monio iunxerit, ex eoque suscepit quoque filium. Decennium et ultra 
uxoris matrisque familias praeclarum se praebuit exemplum, maxime 
cum vir eius gravem incidit in morbum, quo vita est functus. 

Ita coniugii vinculis soluta suamque venerabilis Dei Famula liber- 
tatem adepta, viduitatis nuncupavit votum, totamque postmodum Vin- 
centio a Paulo, qui tunc temporis uberrimam metiebatur caritatis sege- 
tem, in disciplinam se commisit, brevique omnium ferme operum, quae 
in commodum quum spirituale tum temporale proximorum ille susci- 
piebat, facta est particeps, eoque duce ac magistro, aliquot post annos. 
fundamenta ponere coepit novae Puellarum a caritate Societatis. Cuius 
singulari prorsus inspecta natura atque indole, levi sane negotio sibi 
suadere debuit, nonnisi sapienti providoque Dei consilium factum 
fuisse, ut non ante praefatum aggrederetur opus, quam per duplicem 
matrimonii et viduitatis statum, cunctas edocta fuisset hominum mise- 
rias, quibus in mediis persaepe versari debuissent futurae novi Sodalitii 
sociae. 

In quam quidem sententiam eo pronior quis discedet, quo noverit 
Ipsum dignatum fuisse Deum miraculorum testimonio Ancillae suae 
Ludovicae de Marillac comprobare sanctitatem, ut est Angelici Doctoris 
sententia: Vera miracula non possunt fieri nisi virlute divina: operatur 
enim ea Deus ad hominum utilitatem: e! hoc dupliciter : uno quidem modo 

ad veritatis praedicatae confirmationem: alio modo ad demonstrationem 
sanctitatis alicuius, quem vult proponere in exemplum virtutis (2° 2°, 
quaest. 178, art. 2). E variis namque, quae, eiusdem venerabilis Dei 
Famulae intercessione, divinitus patratae esse feruntur, tres praesertim 
inventae sunt sanationes; easque veri nominis prodigio esse adiudi- 
candas, acris ac diuturna ostendit, quae super eisdem quater instituta fuit, 
disceptatio; primum siquidem de re est agitatum in Congregatione ante- 
praeparatoria, secundo ac tertio in duabus, quae subinde successerunt, 
praeparatoriis Congregationibus, quarto denique in Congregatione gene- 
rali, quae, die decima prima proxime praeteriti mensis februarii, coram 
Sanctissimo Domino nostro Benedicto Papa XV coacta fuit; in eaque a 
Reverendissimo Cardinali Vincentio Vannutelli, causae Relatore, sequens 
ad discutiendum propositum est Dubium: An et de quibus miraculis 
constet in casu et ad effectum, de quo agitur ? Reverendissimi Cardinales 
et Patres Consultores sua quisque ex ordine suffragia ediderunt, quibus 
intento laetoque animo exceptis, Sanctissimus Dominus noster adstan- 
tibus preces indixit, quibus Ipse a Spiritu sapientiae et consilii ad 
supremum proferendum iudicium illustraretur. Tandem, ut id prae- 
staret, hodiernam designavit diem Dominicam primam in Quadragesima. 
Idcirco, divina Hostia ferventer oblata, ad Vaticanas Aedes advocari 
iussit Reverendissimos Cardinales Antonium Vico, Episcopum Portuen- 
sem et S. Rufinae, sacrae rituum Congregationi Praefectum, et Vin- 
centium Vannutelli, Episcopum Ostiensem et Praenestinum, Sacri Col- 
legii Decanum causaeque Relatorem, una cum R. P. Angelo Mariani, 
Fidei Promotore generali, meque insimul infrascripto Secretario, eisque 
adstantibus, solemniter pronuntiavit: Constare de tribus miraculis; de 
primo nempe « instantaneae perfectaeque sanationis Iosephi Mariae 
« Heleut ab otite media purulenta cum tympani perforatione aliisque 
« osteitis et periostitis in regione mastoidea sociata phaenomenis »; 
de altero « instantaneae perfectaeque sanationis sororis Mariae Ferrer 
«et Nin a mielite compressiva post-traumatica »; deque tertio « instan- 
« taneae perfectaeque sanationis Rosae Curlo ab ulcere fistuloso ». 

Hoe decretum publici iuris fieri et in acta sacrae rituum Congre- 
gationis referri mandavit septimo idus martii anno mcmxix. 


+ A. Carp. Vico, Ep. Portuen. et S. Rufinae, 


S. R. C. Praefectus. 
L. S. 
Alexander Verde, Secretarius. 


+ 

III 
BRIXIEN. 


DECRETUM BEATIFICATIONIS ET CANONIZATIONIS SERVI DEI LUDOVICI PAVONI, 
SACERDOTIS ET FUNDATORIS CONGREGATIONIS FILIORUM MARIAE IMMA- 
CULATAE. 


Ineunte saeculo decimonono, neminem latet quantum efferbuit tri- 
plex passionum aestus atque odium impiorum et bellum in veram Christi 
Ecclesiam eiusque fideles filios; et quomodo misericors et omnipotens 
Deus ad huius sanctae Matris prolisque tribulatae gemitus et preces, 
necessarium et opportunum praestitit auxilium per sanctos viros ac mu- 
lieres ad causam veritatis et iustitiae coram Deo et hominibus congruis 
armis tuendam et vindicandam. Ex hisce selectis viris exstitit Ludovicus 
Pavoni, Brixiensis, e nobili familia ortus die 11 septembris anni 1784. 
Calamitosis illis temporibus sortitus est parentes Alexandrum et Leliam 
Poncarali, religione ac pietate claros, qui omnem adhibuerunt operam 
ut dilectus filius aetate simul ac virtute succresceret. Undecim annos 
natus primam synaxim devotissime accepit. Acri et versatili quo pol- 
lebat ingenio litterarum studiis adiunxit picturae, architecturae et machi- 
nariae artes et scientias. Quibus omnibus instructus, bona spe _prae- 
luxit novae Familiae religiosae in posterum erigendae ad christianam 
civilemque puerorum et iuvenum opificum utilitatem, quam a primis 
annis auspicatus erat. Concors est opinio, voce ac scripto tradita, Ludo- 
vicum usque a pueritia angelicis moribus emicuisse, pauperum ac dere- 
lictorum angustias et egestatem sublevasse, sui corporis afflictatione ac 
ieiunio, assiduaque oratione Deum hominum culpis offensum effecisse 
placatum. In sortem Domini vocatus et clericalem militiam ingressus, 
sacras disciplinas penes doctum virum P. Dominicum Ferrari, Ordinis 
Fratrum Praedicatorum, postea Brixiensem Episcopum, didicit. In theo- 
logia dogmatica et morali, quo studio et profectu versatus esset saepe 
saepius pandebat per accurata responsa ad quaestiones difficiles et 
obscuras sibi propositas. Prima tonsura et Ordinibus minoribus anno 1803 
et sequenti initiatus et per gradus ad duos maiores Ordines promotus, 
tandem, anno 1807, die 21 februarii, sacerdotali dignitate fuit insigni- 
tus. Primis quinque annis sponte sese obtulit in subsidium parochis, 
qui libentissime eius operam in sacro ministerio exceperunt atque peru- 
tilem experti sunt per cathechismos, homilias aliasque praedicationis 

species. Tunc et in posterum ampla palaestra apostolicis eius laboribus 
patuit in Oratoriis quae, de Episcopi Ordinarii assensu et licentia, variis 
in locis, Ludovico auctore vel fautore aut praeside, in bonum spirituale 
ac temporale iuventutis, praesertim ex plebe, instituta fuerunt. Praeter 
Oratorium in oppido Alfianello, ubi rusticationis causa et vacationis 
tempore una cum parentibus se conferebat Dei Famulus, memoranda 
sunt alia praecipua Oratoria a Sanctis nuncupata, nempe a 8S. Lau- 
rentio, a S. Euphemia, a S. Aloisio, a S. Thoma Apostolo et a S. Ursula, 
cuius Oratorii sedes dein translata fuit in S. Mariam a Passione, empto 
aedificio ab ipso munifico Episcopo Gabrio M. Nava, qui etiam Ludo- 
vicum in suum elegit secretarium, quo munere Dei Famulus singulari 
sedulitate ac prudentia functus est. Decennio elapso ab eius sacerdotali 
ordinatione, ob praeclara merila, canonicus cathedralis Ecclesiae Bri- 
xiensis electus ac nominatus, diligenter ac devote choro sacrisque officiis 
ac mysteriis interfuit. Munus insimul rectoris ecclesiae S. Barnabae, 
die 1* iulii 1818, eidem demandatum fuit ab Episcopo Brixiensi, annuente 
et consentiente municipio. Dum vero in hac ecclesia sacras functiones 
cum solemnitate populique frequentia peragendas curabat, in continenti 
aedificio pueris derelictis et orphanis domum refugii et scholam artium 
et opificum aperuit, ut cum religione aliquam etiam artem addiscerent 
sibi victum comparando idoneam. Quod opus brevi, una cum ipso aedi- 
ficio, ita amplificatum est, ut anno 1836 orphanos quoque a grassante 
lue relictos et anno 1840 surdomutos pueros et adolescentes pro appo- 
sita instructione et in separata aede admittere potuerit. Quo tamen 
Institutum cum suis variis operibus firmius et diuturnius consolida- 
retur, idem Dei Servus, in illa regione primus vel inter primos, annuente 
et plaudente Brixiensi Episcopo et Summo Pontifice Gregorio XVI bene- 
dicente et laudante, divina opitulante gratia, instituit Familiam religio- 
sam e sacerdotibus et laicis selectam, qui, paupertatis, castitatis et obe- 
dientiae votis simplicibus adstricti, ad commune bonum, diversimode 
intenti, operam suam conferrent. Illi enim sacerdotes praecipue Instituti 
eiusque operum directionem tenerent etiam in spiritualibus; ceteri potius 
in opificiis adlaborarent praepositi aut artium magistri. Superatis variis 
diuturnisque difficultatibus, tandem, anno 1847, ab auctoritate ecclesia- 
stica et regia haec sodalitas, cui nomen « Congregatio Filiorum Mariae 
Immaculatae » approbata fuit. Tunc Dei Servus beneficium canonicale 
solemniter dimisit, cunctasque suas opes iuridico instrumento novae 
sodalitati donavit. Mox regularem induit vestem et professionem reli- 
giosam emisit; quod et primi sodales fecerunt in ipsius manibus vota 
simplicia nuncupantes. Clarissimus Cardinalis Mai, die 21 ianuarii 1848, 

epistolam scripsit ad Dei Servum amplissimae gratulationis et laudis 
ob sacrificium dimissionis canonicatus bonorumque temporalium ces- 
sionis, in religioso statu amplectendo, pro Christi amore et imitatione, 
sacrificium spiritualibus consolationibus aeternisque gaudiis commutan- 
dum. EKiusmodi sacrificia et exempla, subiungit scriptor, tantum catho- 
lica nostra religio agnoscit, probat et offert. Interim Ludovicus integrum 
opus, tum [nstituti tum Congregationis, sodalium crescente numero et 
auxilio atque divina interveniente gratia, perfecit floridumque atque 
stabile reddidit. Ex eo complures probati viri, zelo et virtute praediti, 
et quamplurimi operarii et artifices in religione et in arte bene instructi 
optimique cives et patres familias prodierunt et prodeunt, iuxta sen- 
tentiam Divini Redemptoris: « Arbor bona bonos fructus facit ». Revera 
Dei Famulus sacerdotalibus et apostolicis virtutibus excellere visus est, 
neque solum in interiori domo, Instituto, Congregatione ac Brixiensi 
dioecesi, sed etiam in finitimis locis ac dioecesibus. Ipse per se perque 
sodales integram fidem catholicam ferventemque amorem in Iesum Chri- 
stum, Deiparam Virginem et in Ecclesiam atque Apostolicam Sedem 
ubique diffudit, adhibito etiam valido et perutili instrumento la buona 
stampa nuncupato. Tandem, quum, furente bello in Brixiensi civitate 
ac regione, ad domum probationis cum sociis et filiis se recepisset 
Ludovicus, brevi sed gravi morbo correptus, eoque ingravescente, sacra- 
mentis Ecclesiae devotissime receptis suorumque sodalium praesentia 
et caritate recreatus, verbis pronuntiatis: « Fiat voluntas Dei », obdor- 
mivit in Domino, die 1* aprilis anno 1849. Solemnibus exequiis magna 
‘populi frequentia et pietate celebratis, eius cadaver in coemeterium 
Seianum et triginta post dies in alterum Brixiense translatum, duode- 
cign annis elapsis, in ecclesiam S. Barnabae, ad religiosam Filiorum 
Mariae Immaculatae Familiam pertinentem, perlatum est, ubi ab 
anno 1898, in sacello supra antiquum presbyterium exstructo colloca- 
tum, in pace quiescit. Itaque sanctitatis fama quam Dei Famulus in 
vita adeptus fuerat, post obitum magis in dies clara et insignium viro- 
rum testimonio confirmata, viam aperuit, ut super ea Inquisitiones 
Informativae, Ordinaria auctoritate Episcopi Brixiensis, conficerentur. 
Quibus expletis et Romam ad sacram Rituum Congregationem dedu- 
ctis, quum omnia in promptu sint et, revisione scriptorum ipsius Servi 
Dei peracta, nihil obstet quominus procedi possit ad ulteriora, instante 
Rho Dfio Joanne Biasiotti, praelato clerico Rev. Camerae Apostolicae 
et huius causae postulatore, attentisque litteris postulatoriis quorum- 
dam Emorum S. R. E. Cardinalium et complurium Rihorum Archiepi- 
scoporum et Episcoporum, necnon Capitulorum Ecclesiarum Cathe- 

dralium et praepositorum generalium Ordinum seu Congregationum 
Religiosarum, aliorumque virorum ecclesiastica vel civili dignitate prae- 
stantium, rogatu etiam Congregationis Filiorum Mariae [mmaculatae 
et civitatis Brixiensis, Efus et Rius Diius Card. Franciscus de Paula 
Cassetta, Episcopus Tusculanus, eiusdem Causae Ponens seu Relator, in 
Ordinariis sacrorum Rituum Congregationis comitiis subsignata die ad 
Vaticanas aedes coadunatis, sequens dubium discutiendum proposuit: 
An signanda sit Commissio introductionis Causae, in casu et ad effectum 
de quo agitur? Et Emi ac Revmi Patres sacris tuendis ritibus praepo- 
siti, post relationem eiusdem Emi Ponentis, audito voce et scripto 
R. P. D. Angelo Mariani, Fidei Promotore generali, omnibusque accu- 
rate perpensis, rescribendum censuerunt: Signandam esse Commissio- 
nem introductionis Causae, si Sanctissimo placuerit. Die 11 martii 1919. 

Facta postmodum de his Sanctissimo Domino nostro Benedicto 
Papae XV per infrascriptum Cardinalem S. Rituum Congregationi Prae- 
fectum relatione, Sanctitas Sua Rescriptum Sacrae eiusdem Congrega- 
tionis ratum habens, propria manu signare dignata est Commissionem 
introductionis Causae beatificationis et canonizationis Servi Dei Ludo- 
vici Pavoni, sacerdotis, Fundatoris Congregationis Filiorum Mariae 
Immaculatae, die 12, eisdem mense et anno. 


oh A. Carp. Vico, Ep. Portuen. et S. Rufinae, 
S. R. C. Praefectus. 
L. S. 


Alexander Verde, Secretarius. 


IV 
URBIS er ORBIS 


DE MISSA VOTIVA SOLEMNI SS.MI SACRAMENTI, VEL DE PACE, OMITTENDA IN 
ORATIONE XL HORARUM, DIE COMMEMORATIONIS OMNIUM FIDELIUM DEFUN- 
CTORUM. 


Ex Constitutione Apostolica Incruentum Altaris Sacrificium Ssthi 
Dfii nostri Benedicti Papae XV diei 10 augusti 1915 permittitur Expo- 
sitio Ssmhi Sacramenti pro Oratione XL Horarum etiam die Commemo- 
rationis omnium fidelium defunctorum. Attamen Missae de Requie cum 
vestibus sacerdotalibus coloris violacei non sunt celebrandae ad Altare 
Expositionis, 

Per eandem Constitutionem et subsequentem S. R. C. declarationem 
seu Decretum Urbis et Orbis, diei 28 februarii 1917, Commemoratio 
omnium fidelium defunctorum Festis solemnioribus primariis ritus 
duplicis primae classis aequiparatur. — 

Hisce praemissis, quaeritur: Licebitne adhuc celebrare unicam Mis- 
sam solemnem de Ssiio Sacramento, vel de Pace, de qua sermo est 
in Instructione Clementina et in Decreto generali S. R. C., n. 3864, diei 
9 iulii 1895, ad 4, pro Oratione XL Horarum, quando dies expositionis 
vel repositionis, aut medius incidit in diem Commemorationis omnium 
fidelium defunctorum ? 

Sacra Rituum Congregatio, audito specialis Commissionis suffragio, 
praepositae quaestioni, omnibus sedulo perpensis, respondendum censuit: 
Negative, et ad mentem. 

Mens autem est: « In Ecclesiis ubi die Commemorationis omnium 
« fidelium defunctorum fiat Oratio XL Horarum cum Ssmho Sacramento 
« solemniter exposito, huiusmodi expositio sequatur, repositio vero cum 
« processione praecedat Missam cantatam de die Commemorationis 
« omnium fidelium defunctorum ». Et Sacra eadem Congregatio, appro- 
bante Sstio Domino nostro Benedicto Papa XV, ita rescripsit, declaravit 
et servari mandavit. Die 26 februarii 1919. 


+4 A. Carp. Vico, Ep. Portuen. et S. Rufinae, 
S. R. 0. Praefectus. 
L. S. 


Alexander Verde, Secretarius. 


V 


ALBINGANEN. 


DUBIUM 


Rmus Ordinarius Albinganensis Dioecesis a Sacra Rituum Congre- 
gatione sequentis dubii solutionem humiliter expostulavit, nimirum: 


Utrum, attenta Constitutione Apostolica Incruentum Altaris sacri- 
ficium, diei 10 augusti 1915, in Commemoratione Omnium Fidelium 
defunctorum, liceat canere Missam pro defuncto, praesente cadavere? 

Et Sacra Rituum Congregatio, audito specialis Commissionis voto, 
omnibus sedulo perpensis, rescribendum censuit: 

Affirmative, iuxta Rubricas et Decreta. Missa autem sit una ex 
tribus Missis quae dicuntur in Commemoratione Omnium Fidelium 
defunctorum: et Orationi Missae addatur Oratio pro defuncto, sub unica 
conclusione. 

Atque ita rescripsit et declaravit, die 10 ianuarii 1919. 


4 A. Carp. Vico, Ep. Portuen. et S. Rufinae, 
S. R. C. Praefectus. 
L. S. 


Alexander Verde, Secretarius. 


VI 
VIGCARIATUS APOSTOLICI GABONEN. 


DE BENEDICTIONIBUS ET SACRAMENTALIBUS PRO CATECHUMENIS 


Rmus Ditus Ludovicus Martrou, e Congregatione Spiritus Sancti, 
episcopus titul. Corycen. et vicarius apostolicus Gabonen., a S. Rituum 
Congregatione reverenter expostulavit: 

« An benedictiones imprimis impertiendae catholicis quae, iuxta 
« can. 1149 Codicis luris Canonici, dari quoque possunt catechumenis, 
« intelligi debeant etiam de sacramentalibus publicis ac proinde admitti 
« possint catechumeni ad impositionem cinerum, traditionem candelarum 
«et palmarum? ». 

Et Sacra eadem Congregatio, audito specialis Commissionis suf- 
fragio, omnibus perpensis, respondendum censuit: Affirmative. 

Atque ita rescripsit ac declaravit, die 8 martii 1919. 


+8 A. Carp. Vico, Ep. Portuen. et S. Rufinae, 
S. R. C. Praefectus. 
L. B S. 


Alexander Verde, Secretarius. 

Vil 


DUBIUM 


DE NOMINE ANTISTITIS EXPRIMENDO IN CANONE MISSAE 


Ex canone 294 Codicis Iuris Canonici, ubi legitur « Vicarii et Prae- 
« fecti Apostolici iisdem iuribus et facultatibus in suo territorio gau- 
« dent, quae in propriis dioecesibus competunt Episcopis residentialibus, 
«nisi quid Apostolica Sedes reservaverit », exortum est et Sacrae 
Rituum Congregationi propositum, pro opportuna declaratione, sequens 
dubium, nimirum: 

« An Vicariis et Praefectis Apostolicis de novo iure competat, in 
« proprio territorio, ut nominentur in Canone Missae? ». 

Et Sacra eadem Congregatio, audito specialis Commissionis voto, 
attento etiam can. 2 et altero 308 Codicis Iuris Canonici omnibusque 
perpensis, respondendum censuit Negative iuxta rubricas et decreta; 
quia de iure adhuc vigente, in Canone Missae, post verba Antistite 
nostro exprimendum est tantum nomen Patriarchae, Archiepiscopi et 
Episcopi qui sint Ordinarii loci, et in propria Dioecesi. 

Atque ita rescripsit et declaravit, die 8 martii 1919. 


+R A. Carp. Vico, Ep. Portuen. et S. Rufinae, 
S. R. C. Praefectus. 
L. S. 


Alexander Verde, Secretariue. 

ACTA TRIBUNALIUM 


SACRA ROMANA ROTA 


I 
ANNECIEN. 


FINIUM PAROCHIALIUM 


Benedicto Pp. XV feliciter regnante, Pontificatus Dominationis Suae 
anno quarto, die 5 februarii 1918, RR. PP. DD. Ioannes Prior, Ponens, 
Aloisius Sincero et Fridericus Cattani Amadori, Auditores de turno, in 
causa Annecien. - Finium Parochialium, inter parochum loci Viuz-Faver- 
ges, appellantem, repraesentatum per legitimum procuratorem Rev. Dom. 
Carmelum Conte, advocatum, et parochum loci Faverges, repraesentatum 
per legitimum procuratorem Rev. D. Nazarenum Patrizi, advocatum, sequen- 
tem tulerunt in secundo gradu definitivam sententiam. 


Extitit olim in loco Viuz dioecesis Genevensis monasterium cui cura 
parochialis pertinebat pagi Viuz, postea Viuz-Faverges appellati, vicini 
loci Faverges et territorii circumstantis. Anno autem 1513 per bullam 
Leonis X ecclesia parochialis S. Ioannis Baptistae apud Viuz cum cap- 
pella loci Faverges unita fuit Capitulo ecclesiae Dominae Nostrae in 
civitate Anneciensi, instituto Rectore in loco Viuz, qui curam actualem 
totius paroeciae gerebat. Cum vero cursu temporis magis in dies cre- 
verit numerus fidelium in pago Faverges, industria opificum locupletato, 
nec adaequate videretur provisum regimini animarum, transactio quae- 
dam inita est inter communitatem paroeciae et Capitulum Anneciense 
anno 1763, duobus annis postea ab Episcopo approbata, qua loco unius 
Vicarii perpetui, duo instituerentur, a se invicem independentes, qui 
duas partes paroeciae distinctas regerent, quorum unus loco Viuz, alter 
in pago Faverges residerent, cuique assignata portione congrua e fructi- 
bus terrae praesertim percipienda, manente apud dictum Capitulum cura 
habituali totius paroeciae. Is rerum status quadraginta fere annos per 
duraverat, quando, vigore Concordati Napoleonici, uti notum est, omnes 
et singulae paroeciae in Galliis suppressae fuerunt, et quisque Episcopus 

(Art. IX, Concord.) novam circumscriptionem paroeciarum in sua dio- 
cesi facere debuit, quae ad effectum perduci poterat tantummodo post 
obtentum consensum Gubernii. Episcopus Camberiensis et Genevensis, 
Illimus D. Renatus de Merinville, anno 1803, ad normam Art. [IX Con- 
cordati, duas paroecias erexit in locis Faverges et Viuz-Faverges 
respective, quae in posterum non solum a se invicem, sed etiam, 
a quovis alio parocho essent independentes, nempe vere et proprie 
distinctae paroeciae. Nulla inter eas discérdia fuit circa fines parochia- 
les usque versus finem saeculi decimi noni, quo tempore exstructa est 
via ferrea a civitate Anneciensi ad oppidum Albertville, quae per medium 
campum transit inter oppidum Faverges et pagum Viuz-Faverges, ubi 
hucusque nulli erant incolae. Statio sub nomine Faverges, ad latus 
viae ferreae oppidum huius nominis prospiciens, erecta est, et aliae aedes 
in terreno circumstante constructae. Uterque parochus ius sibi recla- 
mavit novis incolis sacramenta administrandi. Ut scandalum amoveretur 
quotidiani conflictus inter parochos mandavit Episcopus anno 1899 ut 
pro tempore, donec ab auctoritate competenti quaestio resolveretur, et 
quin ullum iuri unius vel alterius parochi praeiudicium obveniret, ter- 
ritorium inter portam meridionalem coemiterii Faverges et viam ferream 
versus Ecclesiam parochialem Viuz-Faverges ad hanc pertinere cense- 
retur. Anno insequenti, 1900, nempe, cum parochus oppidi Faverges ad 
aliam curam promotus sit, successor eius Rev. D. Naire die 14 aprilis 1901 
in coetu Consilii Fabricae ius paroeciae affirmavit ad praefatum terri- 
torium, quin tamen actione quadam ius praetensum prosequeretur. 
Mortuo ipso anno 1909, hodiernus archipresbyter paroeciae Faverges, 
Rev. Victor Henry, vix uno mense ab incoepto munere elapso, causam 
de finibus agitare statuit. Ordinarius post inquisitionem factam, et audi- 
tam utramque partem, cum fines inter duas paroecias incerti sibi vide- 
rentur, facultate usus est a Conc. Trid., sess. 24, cap. 13. Ordinariis 
concessa et decreto suo diei 16 maii 1914 fines certos stabilivit, deter- 
minando scilicet ut linea divisionis intra duas paroecias esset nova via 
ferrea a puncto ubi egreditur a paroecia S. Columbi usque ad viam 
vicinalem n. 16, quae iacet ad latus occidentale pagi Viuz; per hanc 
viam deinde linea ducitur ad Pontem dictum « D’Englannaz »; inde per 
viam quae ducit ad vicum Favergettes usque ad pontem huius nominis; 
sequitur dein cursum Torrentis S, Rulphi usque ad punctum ubi aquas 
recipit rivuli varii nominibus appellati « de Combaptéme », « de Belle- 
combe », « de Chancobert »: huius rivuli cursus lineam divisionis con- 
stituit usque ad viam dictam « de Pré Rondeau » quae et ipsa finalem 
tractum divisionis signat usque ad montem dictum « de la Motte », 

Parochus loci Viuz Faverges, reputans sibi detractam fuisse magnam 
portionem terreni, quam indubio iure ad paroeciam suam_ pertinere 
duxit, recursum fecit ad S. Congr. Concilii, quae, re investigata, censuit 
illam ordine iudiciali servato dirimendam esse, iussitque causam in 
primo gradu disputari coram tribunali Curiae dioecesanae. Archipre- 
sbyter Paroeciae Faverges, partes diligentioris agens, convenit parochum 
alterum coram tribunali Curiae, cuius sententia prodiit die 28 septem- 
bris 1916, qua aliquantulum modificata est linea divisionis in decreto 
Ordinarii descripta, quatenus nempe, servata via ferrea tanquam linea 
divisionis usque ad viam N. 18, dictam « Fin de Viuz », per illam pergit 
usque ad Viam « de Lettraz » et cappellam Annunciationis; unde pro- 
sequitur per viam vicinalem N. II, « de Favergettes 4 la Chapelle de 
lAnnonciation » usque ad crucem dictam « de Favergettes », et inde 
ad torrentem S. Rulphi, cuius cursum sequitur usque ad rivulum dictum 
« de Combaptéme », « de Bellecombe », « de Chancobert », qui tractum 
finalem divisionis signat usque ad montem « de la Motte ». 

Parochus loci Viuz Faverges sententiae Curiae non acquievit, cum 
a sua iurisdictione excluderet novam stationem viae ferreae cum aedibus 
circumvicinis, et appellationem interposuit ad Hune Sacrum Ordinem; 
unde sequens dubium, ab utraque parte subscriptum, proponitur diri- 
mendum: 

Quomodo determinandi sint fines inter paroecias dictas Viuz Faverges 
et Faverges respectu terreni, de quo in sententia Curiae dioecesanae die 
28 septembris 1913. 

In primis, notare praestat quod planta topographica terreni con- 
troversi, a DD. Auditoribus adhibita in quaestione discutienda, est illa 
authentica ad scopum litis coram N. Tribunali praeparata. Cum enim 
quisque litigans propriam terreni plantam independenter nobis obtule- 
rit, quae partim inter se non cohaerebant, et plura nomina sive loco- 
rum sive domorum omittebant, de quibus testes loquebantur, ita ut 
depositionum significatio obscura maneret, mandavit D. Ponens ut unica 
conficeretur terreni planta, ab utraque parte subscripta, quae quatuor 
lineas divisionales continere deberet; primam, nimirum, in decreto Ordi- 
narii descriptam, secundam a Tribunali dioecesano definitam, tertiam et 
quartam a partibus in gradu appellationis respective petitam: rogavit 
insuper ut in eadem situs indicaretur omnium locorum, domorum etc., 
quorum nomina in depositionibus testium occurrebant. Ponentis man- 
datum ad unguem exsequi curavit Rthus Ordinarius Anneciensis. 

Antequam de merito quaestionis inquiramus, necesse est iuridicam 
partium positionem determinare, qua nimirum patebit cuinam ex ipsis 

incumbat onus probandi. Iamvero, lis praesens ortum duxit a Decreto 
Ordinarii, quo fines paroeciarum, quos per inquisitionem factam incer- 
tos reperiit, certos redderet. Indubitati iuris est Episcopo competere 
facultatem determinandi fines parochiales ubi incerti sunt, uti decernit 
Cone. Trid., sess. 24, De ref., cap. 13 « in iis quoque civitatibus et locis, 
« ubi parochiales ecclesiae certos non habent fines... mandat S. Syno- 
« dus Episcopis... ut distincto populo in certas propriasque parochias, 
«unicuique suum perpetuum peculiaremque parochum assignent ». . 
Parochus loci Viux-Faverges contra huiusmodi decretum recursum fecit 
ad S. Congr. Concilii, quae censuit rem dirimendam esse, non modo 
administrativo, sed ordine iudicii, pro quo competentiam non habebat, 
unde recurrentem remisit ad tribunal dioecesanum. Recursus parochi 
quidem remansit, sedes vero ipsius per actum S. Congr. mutata est; et 
eatenus contra Ordinarii Decretum, pro quo stat iuris praesumptio, in 
iudicio praevalere potest parochus recurrens, quatenus probare potest 
fines suae paroeciae certos praeextitisse decreto controverso, quo mutati 
sunt in ipsius paroeciae damnum. 

Neque reiici potest onus probandi in Archipresbyterum adversa- 
rium ex eo quod ipse, partes diligentioris agens, parochum contra Epi- 
scopi Decretum recurrentem convenit coram tribunali, cum explorati iuris 
sit parti diligentiori ius competere adversarium in iudicium vocandi, sive 
actor sive reus sit, quin propriae iuridicae conditioni praeiudicium afferat. 
Parochus loci Faverges, autem, nihil aliud petit sive in prima instantia, 
sive in gradu appellationis, nisi ut sustineatur Decretum Episcopi. 

Oportet, igitur, ut parochus loci Viuz-Faverges probet sibi grava- 
men iniustum illatum esse per Decretum Ordinarii, quatenus a sua 
paroecia terrenum tollit quod intra fines eiusdem certos continebatur. 

Id reapse probavit parochus praedictus in prima instantia respectu 
tractus cuiusdam lineae ab Ordinario definitae; nam via quae ducit 
a Cappella Annunciationis ad crucem « de Favergettes » fines certos 
paroeciae Viuz-Faverges ex illa parte constituere dicenda est. Imprimis 
pro talibus finibus militat praesumptio, quae oculos percellit cuiusque 
plantam topographicam respicientis, inde exsurgens, quod huiusmodi 
via fere directe colligat partem indubitatam paroeciae, vicum nempe 
dictum « Favergettes », cum Ecclesia parochiali apud Viuz. Imo, peritus 
geometricus, R. Berger, testatur hanc viam, juxta plantam topographi- 
cam censualem anni 1731, solam fuisse quae a loco Favergettes ducebat 
ad Ecclesiam parochialem Viuz: « D’aprés le plan Cadastral soit mappe 
« de 1731, le chemin qui va de I’Eglise paroissiale de Viuz au hameau 
« de Favergettes en passant par la Chapelle de l’Annonciation est le 

« seul chemin qui existait alors entre ce village et I’Eglise paroissiale 
« de Viuz, dont il dépendait au spirituel ». Testes dein narrant proces- 
siones Rogationis paroeciae Viuz ab antiquo tempore illam viam secutas 
fuisse: ita testis Constantinus Marchand, qui sexaginta annos aetatis 
suae habet: « Comme enfant de cheeur, j’ai assisté 4 la procession des 
« Rogations faite par le Curé de Viuz sur le parcours de |’Annoncia- 
« tion 4 Favergettes ». Confirmant testes Philibertus Dussolier, Rev. Pa- 
rochus F. J. Chomety et alii. Ex alia parte nullum adducitur positi- 
vum testimonium de iurisdictione seu cura parochiali in territorio ultra 
hane viam a parocho loci Faverges exercita. 

Neque intelligi potest usus publicus et pacificus huius viae a parte 
paroeciae matricis Viuz tanquam servitus activa tantummodo in terri- 
torio alieno, nempe in paroecia loci Faverges, uti contendit patronus 
huius loci. Nam prius esset probandum quod ante Decretum Ordinarii 
haec pars terreni ad paroeciam dictam pertinuit; servitus enim activa 
non habetur nisi in re aliena; id vero non probatur. Imo testatur Reve- 
rendus D. Gerfeaux, qui munere Vicarii fungebatur in paroecia Faverges 
ab anno 1863 ad annum 1870, parochum Ecclesiae Faverges eo tem- 
pore limites paroeciae ultra Cappellam Annunciationis extendere nun- 
quam pretendisse: « La Chapelle de l’Annonciation », ait, « peut et doit 
« étre considerée comme point terminus 4 peu prés incontestable. Je n’ai 
« jamais entendu M. Marullaz émettre la prétension de porter plus loin 
« les limites de sa paroisse ». Ideoque, etiam in hypothesi quod nulla 
exstitit authentica divisio per lineas inter duas paroecias, sed tantum- 
modo per pagos, huiusmodi tractus terreni pertinere dicendus est ad 
paroeciam Viuz-Faverges; siquidem iacet inter pagos huius paroeciae 
proprios, ibique constanter exercita fuit iurisdictio parochi loci Viuz, 
nullatenus vero parochi alterius loci Faverges. 

Contendit insuper parochus loci Viuz fines suae paroeciae a Cap- 
pella Annunciationis continuari usque ad portam meridionalem Coeme- 
terii loci Faverges: id vero praecipue probari censet ex antiqua consue- 
tudine, a pluribus testibus relata, et documentis quibusdam confirmata, 
de processionibus funebribus, quae, sive ab Ecclesia parochiali apud 
Viuz proficiscuntur versus oppidum Faverges, sive viceversa ab Ecclesia 
oppidi Faverges versus Ecclesiam parochialem Viuz, ad portam meri- 
dionalem dicti Coemeterii sistere consueverunt, et ibi locum cedere pro- 
cessioni alterius paroeciae, quae cadaver sepeliendum comitari pergebat 
versus propriam Ecclesiam. Aliqui quidem testes de exceptionibus huius 
regulae deponunt, sed, omnibus perpensis, de facto consuetudinis suf- 
ficienter constare dicendum est. 

Quid vero de eius interpretatione? Certe, consuetudo huiusmodi 
praesumptionem ordinarie facit de exsistentiae limitum paroeciae in pun- 
cto loci, ubi processiones parochiales ad invicem occurrentes, constanter 
et pacifice mutuo sibi cedunt locum. At praesumptio, nedum veritati, sed 
et alteri fortiori praesumptioni cedere debet. Iamvero, inter locum occur- 
sus processionum funebrium et Ecclesiam Viuz iacet totum coemete- 
rium parochiale oppidi Faverges, ita ut, admissa linea divisionis, quam 
parochus Viuz a N. Tribunali in gradu appellationis petit, coemeterium 
parochiale loci Faverges intra fines alterius paroeciae totaliter contine- 
retur. E contra; coemeterium parochiale intra fines propriae paroeciae 
includi praesumendum est, nisi aliud concludenter probetur, quod in 
casu nostro non probatur. Erectum est dictum coemeterium anno 1823 
quin ulla memoria extet in archivo parochiali sive veniae petitae a 
parocho oppidi Faverges, sive protestationis cuiusvis factae ex parte 
alterius paroeciae, uti testatur Sacerdos Chaumontet, olim parochus 
oppidi Faverges. Nec ullum vestigium similis protestationis quocumque 
modo factae in actis habetur. Ampliatum est coemeterium anno 1879 
sine venia petita parochi loci Viuz, et sine protestatione ab eodem facta. 
Praesumendum est igitur per erectionem coemiterii oppidi Faverges 
eiusque ampliationem, utramque sine venia parochi alterius loci factam, 
nullum huius paroeciae ius fuisse laesum, ac proinde fines parochiales 
loci Faverges iure extenduniur ultra locum occursus processionum fune- 
brium. Pacifica nimirum possessio fere centenaria ex parte paroeciae 
Faverges huius terreni, ad usum coemeterii parochialis adhibiti, evi- 
dens signum est illud non contineri intra limites paroeciae loci Viuz. 

Praeterea, notandum est praesumptionem e loco occursus proces- 
sionum parochialium petitam, eatenus tantum valere ad limites paroe- 
ciae signandos, quatenus supponitur paroecias ipsas per lineas divisio- 
nales ab invicem distingui: probabilius tamen dicendum est paroecias 
locorum Faverges et Viuz Faverges nunquam per lineas divisionales 
authentice distinctas fuisse, sed tantummodo per pagos, qui « sus-portes » 
et « sous-portes » vocabantur, quorum primus ad paroeciam Faverges, 
alius ad paroeciam Viuz-Faverges pertinebant. Rationes huius fundatae 
opinionis sunt sequentes: 1) nulla exstat memoria scripta, quae vel indi- 
recte innuit distinctionem paroeciarum per lineas divisionales. 2) In 
transactione inita an. 1763 vel in decreto episcopali an. 1765, quo effecta 
est prima divisio antiqua paroeciae Viuz in duos vicariatus, quae per 
«redintegrationem » ab Episcopo sub lege Concordati peractam an. 1803 
in hodiernis veris et distinctis paroeciis Faverges et Viuz-Faverges con- 
tinuatur, nulla omnino mentio fit divisionis linealis, sed sermo est tan- 

tummodo de pagis (« des hameaux sus-portes et sous-portes »), qui 
cuique Rectori seu Vicario parochi habitualis respective assignantur. Si 
tamen per lineas, vias nimirum etc., facta fuisset divisio, ita ut termini 
simul contermini essent utriusque partis paroeciae divisae, illud omnino 
recolendum fuisset in documento, quod iura et onera utriusque partis 
minutatim describit. Ex omissa mentione ipsius probabiliter concludi 
potest divisionem per lineas non esse factam. 

3) Tertia ratio est quod, supposita divisione per pagos, quatenus divi- 
sioni per conterminos opponitur, intelligi potest quomodo sine sanctione 
auctoritatis superioris petita vel data, et sine protestatione alterius paroe- 
ciae, novae domus prope portam oppidi Faverges et « Crucem petream » 
erectae, in districtu nempe nomine « Quartier des Granges » appellato, 
iurisdictioni determinatae et exclusivae parochi loci Faverges subdun- 
tur: etenim accedunt pago, ideoque tanquam accessorium ad partem 
principalem seu pagum pertinent. 

Re quidem vera, consentiunt plures testes ab utraque parte pro- 
ducti, de traditione a maioribus accepta loquentes, successivas muta- 
tiones factas fuisse in terminis paroeciae Faverges a latere huius oppidi 
paroeciam Viuz prospiciente; dicunt enim portam ipsius oppidi primo 
terminum constituisse, deinde « Crucem petream », denique portam me- 
ridionalem coemeterii, quin tamen ullum interventum auctoritatis legi- 
timae, vel tempus praecisum quo facta fuisset mutatio, assignare pos- 
sint. In hypothesi linealis divisionis inter paroecias huiusmodi muta- 
tiones intelligi nequeunt, quia fines paroeciae semel certo fixi praescribi 
non possunt, nec mutari nisi ad normam iuris et cum solemnitatibus 
a iure praescriptis. In hypothesi vero divisionis per pagos facile expli- 
cantur, quatenus quisque parochus iurisdictionem exclusivam exercet 
in pagis sibi subiectis et eorumdem accessoriis, dum in zona quae inter 
utramque paroeciam iacebat uterque parochus paucissimis incolis, qui 
ibidem habitabant, sacramenta promiscue administrabat. Domus vero 
noviter erectae prope pagum partem pagi constituere censebantur, ac 
proinde parocho illius pagi exclusive subiiciebantur. 

Hypothesis, igitur, divisionis per pagos probabilior dicenda.est altera 
per lineas facta. Sed in huiusmodi hypothesi, ut patet, locus ubi ex 
consuetudine sibi occurrunt processiones funebres utriusque paroeciae 
desinit esse signum conterminorum paroeciarum, quippe qui contermini 
in data hypothesi reapse non existebant. 

Tandem, quae dicunt testes de traditione maiorum circa lineam 
divisionis ostendunt hance traditionem non fuisse constantem de finibus 
fixis et certis inter duas paroecias. 

Concludendum est, igitur, parochum loci Viuz-Faverges non probasse 
fines certos suae paroeciae inter Cappellam Annunciationis et paroeciam 
S. Columbi exstitisse intra terrenum per Episcopi Decretum paroe- 
ciae loci Faverges assignatum, ac proinde, quoad hanc terreni partem 
sustinendam esse finium designationem in Decreto Ordinarii definitam, 
prout sustinetur in sententia primi gradus. Videlicet, linea divisionis 
sequi debet viam feream a paroecia S. Columbi usque ad viam n. 18 
dictam « Fin de Viuz » per quam duci debet ad viam « de Lettraz » 
et Cappellam Annunciationis: unde prosequi debet prout in sententia 
primi gradus designatur, nempe per viam vicinalem n. 11, usque ad Cru- 
cem dictam « de Favergettes », et inde ad Torrentem S. Rulphi, cuius 
cursum sequitur usque ad rivulum varie appellatum « de Combaptéme », 
« de Bellecombe », « de Chancobert », qui tractum finalem divisionis 
signat usque ad Montem « de la Motte ». 


Quibus omnibus perpensis, Christi nomine invocato, Nos infrascripti 
Auditores de turno, pro Tribunali sedentes et solum Deum prae oculis 
habentes, decernimus, declaramus et definitive sententiamus, proposito du- 
bio respondentes: Determinandos esse fines inter paroecias dictam Viuz- 
Faverges et Faverges, respectu terreni, de quo in sententia Curiae dioece- 
sanae d. 28 septembris 1916, iuxta limites in eadem sententia definitos: 
statuentes, praeterea, expensas iudiciales esse inter partes compensandas. 

Ita pronunciamus, mandantes Ordinariis locorum et ministris tribuna- 
lium, ad quos spectat, ut exsecutioni mandent hanc nostram definitivam 
sententiam et adversus reluctantes procedant ad normam sacrorum 
canonum et praesertim cap. 3, sess. XXV, De Reform., Conc. Trid., iis 
adhibitis exsecutivis et coércitivis mediis, quae magis efficacia et oppor- 
tuna pro rerum adiunctis exstitura sint. 

Romae, in sede Tribunalis S. R. Rotae, die 5 februarii anno 1918. 


Ioannes Prior, Ponens. 
Aloisius Sincero. 
L. S. Fridericus Cattani-Amadori. 


Ex Cancellaria S. R. Rotae. 


Sac. T. Tani, Notarius. 


Acra, vol. XI, n. 5. — 1-4-0919. 11 

II 


PARISIEN. 


NULLITATIS MATRIMONIT (LOUBERY-RISLER) 


Benedicto PP. XV feliciter regnante, Pontificatus Dominationis Suae 
anno quarto, die 9 iulii 1918, RR. PP. DD. Seraphinus Many, Ponens, 
Toannes Prior, et Aloisius Sincero, Auditores de turno, in causa Parisien. - 
Nullitatis matrimonii, infer Margaritam Loubery, actricem, repraesenta- 
tam per legitimum procuratorem Nazzarenum Ferrata, advocatum, et 
Andream Risler, in gradu appellationis contra sententiam Rev. Curiae 
Parisiensis a defensore vinculi Parisiensi interposi'ae, interveniente et 
disceptante in causa defensore vinculi ex officio, sequentem tulerunt defi- 
nitivam sententiam. 


Margarita Loubery, puella catholica, domicilium cum genitoribus 
fovens Parisiis, in parochia Dominae Nostrae Gratiarum de Passy, spon- 
salia contraxit, anno 1904, cum Andrea Risler, iuvene sectae protestan- 
tium addicto, in alia parochia Parisiensi domicilium habente. Porro, cum 
rile a Curia Parisiensi dispensationem super impedimento mixtae reli- 
gionis impetrassent, matrimonium celebrarunt, die 26 iunii anni 1906, 
in ecclesia S. Ludovici des Invalides, cuius rector, Rev. Meuley, nuptiis 
benedixit. Uti saepissime contingit in huiusmodi nuptiis mixtis, matri- 
monium infelices exitus habuit. Unde mulier, ut suam recuperaret liber- 
tatem, Curiam Parisiensem supplici libello adiit, petens ut suum cum 
Andrea Risler matrimonium nullum ex capite clandestinitatis declara- 
retur, quia nimirum, aiebat, sacerdos Rev. Meuley, qui matrimonio asti- 
terat, neque parochus proprius alterutrius sponsi erat, neque delegatio- 
nem acceperat ab Ordinario Parisiensi, aut a parocho proprio alterutrius 
sponsi. Revera Curia Parisiensis, sententia die 22 maii anni 1917 lata, 
matrimonium ex dicto capite clandestinitatis nullum esse declaravit. A 
qua sententia cum ad H. S. O. appellaverit vinculi Defensor Parisiensis, 
causa hodie venit sub consueto dubio: Utrum constet de nullitate matri- 
monii in casu. 


Quod ad ius spectat. - In iure, quod vigebat tempore quo contra- 
ctum fuit dictum matrimonium, certum est matrimonium esse nullum 
quando celebratum fuit « aliter quam praesente parocho, vel alio sacer- 

« dote, de ipsius parochi vel Ordinarii licentia, et duobus vel tribus 
« testibus » (Concilium Tridentinum, sess. XXIV, cap. I De reformatione 
matrimonii). Haec autem parochi proprii licentia dupliciter dividi potest; 
licentia potest esse generalis vel specialis; generalis, quando datur aut 
ad totam curam animarum exercendam, aut ad omnia sacramenta admi- 
stranda, aut ad omnia matrimonia celebranda; specialis, quando datur ad 
hoc matrimonium celebrandum. Iterum licentia potest esse vel expressa, 
vel tacita, vel interpretativa: expressa, quando scripto, vel verbis, aut 
nutibus, qui verbis aequivaleant, manifestatur; tacita, quando parochus, 
sciens sacerdotem extraneum matrimonio assistere vel astiturum, tacet, 
cum possit facile contradicere; interpretativa, quando parochus in eo 
animi statu versatur, ut, si sacerdos ab eo licentiam assistendi peteret, 
eam concederet; ideoque haec licentia vocatur praesumpta, quia paro- 
chus praesumitur eam concessurus, si peteretur. 

Non sufficere ad valorem matrimonii licentiam interpretativam seu 
praesumptam, in aperto est; daretur quidem licentia, sed de facto non 
datur, cum non petatur. 

Quod attinet ad licentiam tacitam, utrum nempe sufficiat, quidam 
auctores negant; sed sententia verior et multo communior tenet eam 
sufficere. Revera, quod sufficiat haec licentia, non est aliud quam appli- 
catio notissimae regulae 43 luris, in VI: « Qui tacet, consentire videtur »: 
cuius regulae hic est sensus, iuxta Reiffenstuel, in tit. De regulis Iuris, 
in hance Regulam, n. 4: « Qui tacet, in favorabilibus consentire vide- 
« tur; qui vero in praeiudicialibus tacet, tunc consentire videtur, quando, 
« contradicendo vel expresse dissentiendo, facile potest impedire id de 
« quo agitur, et in contrarium nulla coniectura apparet »; de quo etiam 
Barbosa, in eumdem titulum De regulis Iuris, in hane regulam, n. 15: 
« Sciendum est illum, qui sciens et praesens tacet, ipsa taciturnitate osten- 
«dere proprium consensum, nisi legitima in contrarium detur conie- 
« ctura;... ratio est, quia qui tacet cum possit dissentire, ipsa taciturnitate 
« oslendit se simul sentire ». Quod, ut etiam addit Reiffenstuel (loc. cit., 
n. 5), confirmatur capite 2, De his quae fiunt a Praelato, etc., ubi, ex eo 
solo capitulum pro consentiente habetur, quia non contradicit: « Si, con- 
« ventu (capitulo) sciente et non contradicente, facta est (concessio deci- 
« mae), robur firmum debet habere ». Igitur, si parochus proprius, sciens 
sacerdotem extraneum matrimonio astiturum, tacet, cum facile possit con- 
tradicere, nec sit in contrarium coniectura, v. g., ex verbis aut nutibus, 
dat licentiam tacitam; quae tacita licentia, iuxta sententiam veriorem et 
communiorem, ut diximus, sufficit ad matrimonii validitatem. Ita San- 
chez, De matrimonio, libro III, disp. 35, n. 20. Ita etiam Benedictus XIV, 

Institutiones eccles., Inst. 33, n. 12; ibi agit de iis qui carceribus pro 
custodia ad tempus incertum detinentur, nec ullum ibi acquirunt domi- 
cillum aut quasi-domicilium, ideoque parocho loci, in quo est carcer, 
non sunt subditi; attamen eorum matrimonia, coram hoc parocho inita, 
valida declaravit Benedictus XIV, quia non deerat licentia tacita Ordi- 
narii loci, scilicet archiepiscopi Bononiensis: « Ut iam inita matrimonia 
« rata firmaque sint, sufficit si eadem minime ignoraverit, imo pertu- 
« lerit, atque ideo permiserit, is (scilicet archiepiscopus), qui eo tempore 
« sapienter hance ecclesiam administrabat, quemadmodum Tridentinum 
« Concilium his verbis asseruit: “ Qui aliter quam praesente parocho, 
« vel alio sacerdote, de ipsius parochi seu Ordinarii licentia ,, », etc., 
ubi, ad validitatem dictorum matrimoniorum hoc solum requirit Bene 
dictus XIV, scilicet quod Ordinarius ea matrimonia cognoverit et per- 
tulerit: quae duo licentiam tacitam constituunt; de se enim intelligitur 
archiepiscopum facile potuisse contradicere. Sic etiam diserte Pichler, 
in tit. De clandestina desponsatione, n. 22, ad 4: « Utrum vero sufficiat 
« licentia tacita, seu mera taciturnitas et non contradictio parochi, alium 
« assistere vel astiturum scientis, cum tamen contradicere posset, con- 
« troversia est: negant Fagnan., Bonacina, et inclinat Sporer (De matri- 
« monio, n. 245); affirinant melius et communius alii cum Sanchez (lib. III, 
« disp. 35, n. 20, 21), Gobat, Palao, etc.; quia in illis, quae sunt modici 
« praeiudicii, et simul favorabilia, uti est matrimonium, scientia: et 
« patientia operatur consensum, et licentiam veram actualem, tacitam 
« nimirum.... Recte enim praesumitur de praesenti consentire parochus, 
« qui facile dissentire et contradicere posset, cum nullum fere praeiu- 
« dicium patiatur, si consentiat; iuxta caput 43, De regulis Iuris, in VI: 
«Qui tacet, consentire videtur ». Hos auctores plurimi secuti sunt, 
v. g. Engel, in tit. De clandestina desponsatione, n. 15; Schmalzgrueber, 
in eumd. tit., n. 194-195; Rosset, De matrimonio, n. 2232, t. IV, p. 153, ete. 

Huiusmodi licentiam tacitam sufficere ad validitatem matrimonii 
negant quidam auctores, v. g., Fagnan., in caput Quod nobis, 2, De clande- 
stina desponsatione, n. 31, 33, altenta resolutione S. Congregationis Con- 
cilii, quae sic sonat: « An, ut sacerdos, qui non sit proprius contrahentium 
« parochus, eos matrimonio coniungere possit, sufficiat tacita licentia, 
« quae resultat ex tolerantia: S. Congregatio censuit non sufficere, sed 
« requiri vel commissionem generalem administrandi omnia sacramenta, 
« vel, si haec non adsit, specialem et expressam licentiam ». Verum prae- 
terquam quod haee decisio affertur sine die et anno, notandum est illam 
impedimento non fuisse quominus auctores supra relati et ipse Bene- 
dictus XIV, licentiam tacitam sufficere docuerint. Emus Gasparri (De 


S. Romana Rota 157 


matrimonio, n. 1134, t. IL, p. 164-165, edit. 3), postquam sic licentiam 
tacitam definivit: « Licentia est tacita, si scilicet parochus aut Ordinarius 
« praesens non est in matrimonii actu, sed scit sacerdotem assistere, 
« potest facile contradicere, et tacet », dicit sententiam a Sanchez aliis- 
que supradictis traditam esse veriorem et communiorem; nihilominus 
attenta praedicta decisione S. Congregationis Concilii, incertus haeret, 
his additis verbis: « Si agatur de matrimonio contrahendo, retinenda 
« est sententia Fagnani; si de contracto, stetur pro matrimonii valore ». 

Quidam auctores aliam dant licentiae tacitae definitionem. Ita 
Wernz, qui dicit licentiam esse legitimam, si detur «tacite per facta 
vere concludentia » (lus matrimoniale, n. 180, ad ITI, edit. 1904). Unde, 
iuxta illum, licentia tacita oritur, non ex silentio et taciturnitate (ut 
dicunt omnes auctores supra relati), sed ex factis vere concludenti- 
bus, Ita etiam Aichner, Compendium iuris ecclesiastici, § 192, nota 13, 
edit. 1905; Tauber, Manuale iuris canonici, § 152, quaer. 2°, edit. 1908. 
Verum haec licentia potiori iure diceretur expressa, vel quasi expressa, 
quia exprimitur, non quidem per verba aut scripta, sed per facta; ut 
enim fert notissimum effatum: « facta sunt validiora verbis »; unde ait 
Barbosa (Axviomata iuris, axioma 27, n. 3): « Facta sunt fortiora ad 
« demonstrandum animum (scilicet hominis intentionem), quam verba » ; 
unde etiam S. Rota pluries edixit « facta magis esse attendenda quam . 
verba »; et « facta non minus per se loqui quam verba»; dec. 151, 
n. 24, Parte X; dec. 328, n. 10, Parte XVIII, t. I, inter Recentiores; 
cf. etiam annot. ad dec. 131, n. 254 sey., Parte VIII. Itaque, quod ad 
validitatem matrimonii sufficiat haec licentia, clarum est, nec potest 
esse difficultas. Unde ante matrimonium, deficiente licentia scripta aut 
verbali, consultum est ut sacerdos non procedat ad celebrationem matri- 
monii, nisi habeat huiusmodi licentiam; sed, matrimonio inito, etiamsi 
defuerit haec licentia quasi expressa, non potest declarari nullitas matri- 
monii, nisi actor demonstraverit defuisse etiam licentiam tacitam pro- 
prie dictam; quia, ut dictum est, secundum sententiam veriorem et com- 
muniorem, haec licentia sufficit ad tuendum valorem matrimonii, prae- 
sertim post factum. 


Quod ad factum spectat. - Ut causam vincat actrix, probare debet 
sac. Rev. Meuley, qui neutrius sponsi parochus proprius erat, nuptiis 
benedixisse absque licentia Ordinarii vel parochi proprii. Quod attinet 
ad Ordinarium, facile concedi potest non intervenisse eius licentiam, 
tum ob claram et firmam Vice-Officialis Rev. Coriton assertionem, in 
suo interrogatorio, ad 4, tum ob usum Curiae Parisiensis, scilicet non 

cumulandi (nisi aliter expresse caveatur) licentiam ad assistendum matri- 
monio cum dispensatione super impedimento matrimonii; de quo usu 
agit idem testis Rev. Coriton, in dicto responso ad 4, et iam actum est 
in alia Parisien. die 24 martii 1911 (cf. Acta Apostolicae Sedis, t. III, 
p. 328-330). Item, quod attinet ad parochum proprium sponsi, non 
nimium insistendum est; cum enim sponsus esset sectae protestantium 
addictus, nullum cum parocho commercium fovebat, nec, occasione 
matrimonii, quidquam ab eo petendum habuit, ne publicationem quidem 
bannorum, quae Parisiis, in parochia sponsi acatholici omitti debuit 
(ef. Statuts Synodauax du diocése de Paris, an. 1902, n. 482, p. 300-301); 
unde verisimile est parochum proprium Andreae Risler nunquam de 
huius futuro matrimonio audivisse. 

Kemanet parochus proprius sponsae, scilicet parochus ecclesiae 
Dominae Nostrae de Passy, eiusque primus vicarius; notum enim est 
Parisiis primum vicarium, quoad res matrimoniales, parocho assimilari. 
Igitur probare debet actrix a parocho vel primo vicario dictae ecclesiae 
nullam sacerdoti Rev. Meuley datam fuisse licentiam expressam aut 
tacitam controversiis nuptiis benedicendi. 

Quod spectat ad licentiam expressam, in fide matrimonii nulla eius 
fit mentio; memorata quidem est dispensatio super mixta religione ab 
. Ordinario Parisiensi concessa; sed licentiae, quae a parocho Rev. Dou- 
vain, vel primo vicario Rev. Protois, data fuisset, nullum vestigium est. 
Attamen inde concludi nequit defuisse parochi proprii licentiam expres- 
sam, saltem verbalem. Scitum est enim libros parochiales baptismorum, 
matrimoniorum, funerum, etc., non constituere probationem nisi quoad 
factum principale baptismi, vel matrimonii, vel sepulturae; quoad cete- 
ras res aut facta accessoria, v. g. qualitates personae baptizatae, mor- 
tuae, etc., praedicti libri non constituunt nisi praesumptionem. Nec 
dicatur, in specie, licentiam ad celebrandum matrimonium non esse rem 
accessoriam, bene vero principalem et substantialem, ideoque non valere 
responsum ; nam, quidquid id est, negari nequit argumentum ex omis- 
sione desumptum, esse argumentum negativum, et argumentum nega- 
tivum seu omissionem nunquam constituisse nec constituere proba- 
tionem, quia tandem aliquando haec omissio variis causis attribui 
potest, v. g., oblivioni aut merae « inadvertentiae », aut falsae persua- 
sioni. (v. g., in casu, quod mentio licentiae non sit necessaria), etc. 
Unde animadvertit Pallottini (Collectio Resolutionum S. C. C.-v° Matri- 
monium, § 16, n. 22; t. XIII, p. 261) omissionem delegationis in fide 
seu attestatione matrimonii non officere validitati matrimonii: « Nec 
« etiam officit, quod delegatio non reperiatur in libro matrimoniorum 

« ad Curiam transmisso et compulsato, cum id evenire potuerit ex negli- 
« gentia parochi; ex qua nihil contra matrimonii validitatem desumi 
« potest ». 

Igitur ex omissa licentiae expressae mentione in fide matrimonii, 
de quo agitur, non exurgit nisi praesumptio non concessae licentiae. Imo, 
in casu, haec praesumptio aliis in contrarium praesumptionibus eli- 
ditur; asserit enim sac. Rev. Meuley, in suo interrogatorio ad 5, se solitum 
fuisse delegationem postulare, et addit parochum Rev. Douvain, cuius 
fuerat vicarius, et quo adhuc amice utebatur, nunquam sibi delega- 
tionem recusasse; unde concludit omissionem concessae licentiae, in 
casu, oblivioni adscribi debere: « M. Douvain, dont j’avais été vicaire, et 
« avec qui j’étais resté en excellents termes, n’a jamais refusé de délé- 
« gation pour un mariage a célébrer aux Invalides... Si la délégation 
«n’a pas été mentionnée, c’est évidemment un oubli de ma part, car 
«jétais dans lhabitude d’exiger une délégation ». Nec dicatur sacer- 
dotem Rev. Meuley se putasse, quoad hoc matrimonium, competentem; 
nam, e contra, in attestatione matrimonii, accurate refert loca, in quibus, 
tempore matrimonii, sponsi habitabant; unde probe noverat neutrum 
sibi esse subditum. 

Igitur probatum non est, in casu, defuisse eapressam parochi proprii 
licentiam ; multo minus probatum est defuisse licentiam facitam. Imo ex 
actis demonstratur hance adfuisse licentiam tacitam, quae, ut dictum est 
in expositione iuris, sufficit ad asserendam matrimonii validitatem. 
Adest licentia tacita, ut etiam ibi dictum est, quando parochus scit 
sacerdotem extraneum matrimonio assistere aut astiturum, et tacet, cum 
facile contradicere possit. Porro, ex actis constat Rev. Protois, primum 
vicarium, probe novisse sacerdotem Rev. Meuley matrimonio, de quo 
agitur, astiturum esse. Nam, in protocollo publicationum dicti matri- 
monii, et in libeilo missarum agendarum (quae duae scripturae in archi- 
vio ecclesiae parochialis de Passy asservantur), diserte scriptum est ma- 
trimonium Loubery-Risler celebrandum esse in ecclesia des Invalides, 
cuius rector erat Rev. Meuley; et has dictiones, tamquam manu sua 
scriptas, recognovit D. Protois, in suo altero interrogatorio, ad 3. Aliunde 
idem D. Protois, si noluisset matrimonium in dicto loco celebrari, facile 
potuisset, auctoritate qua pollebat uti primus vicarius, protestari et con- 
tradicere. Rev. enim Meuley non erat Praelatus aut Superior, a quo 
quidquam sperare aut timere poterat. Cum ergo D. Protois tacuerit, 
hoc ipso sacerdoti Rev. Meuley licentiam tacitam matrimonium in eccle- 
sia des Invalides celebrandi concessit. Hic est enim, ut ita dicam, casus 


classicus licentiae tacitae. 

Notandum est non adesse licentiam tacitam, quando parochus scit 
quidem alium sacerdotem matrimonio assistere aut astiturum, sed simul 
credit hunc sacerdotem esse competentem, quia putat illum esse aut 
parochum proprium, aut aliunde legitime delegatum; tunc enim tacet 
parochus, sed de concedenda licentia ne cogitat quidem, nec cogitare 
potest; ideoque non adest licentia tacita; el hoc negari nequit (cf. Ga- 
sparri, De niatrimonio, n. 1135, t. II, p. 165, edit. 3). At, in nostra spe- 
cie, Rev. Protois, primus vicarius, putare non poterat Rev. Meuley esse 
competentem ad celebrandum dictum matrimonium; ipse enim scripse- 
rat libellum supplicem in quo Curia petebat pro sponsis dispensatio- 
nem super mixta religione, et in quo describit loca ubi sponsi tunc 
habitabant; quae loca posita sunt extra fines in quibus capellanus eccle- 
siae des Invalides suam iurisdictionem exercebat; insuper prae manibus 
habuit, ut infra videbitur, rescriptum Curiae, in quo concedebatur dicta 
dispensatio super mixta religione, sine ulla mentione delegationis ad 
celebrandum matrimonium; praeterea asserit, in suo priori interroga- 
torio, ad 5, parochum ecclesiae de Passy, Rev. Douvain, nunquam has 
licentias concessisse; dicit enim: « Je puis dire que M. Douvain, aujour- 
« @hui décédé, n’accordait jamais ces permissions, mais renvoyait tou- 
« jours, par principe, 4 l’ Archevéché ». Quod attinet ad parochum sponsi, 
sectae protestantium addicti, probe noverat etiam Rev. Protois sponsos 
nihil ab illo petivisse aut petituros quoad futurum matrimonium, ne 
publicationem quidem bannorun, ut supra dictum est; ex quibus omni- 
bus D. Protois concludere debebat Rev. Meuley esse prorsus incompe- 
tentem ad celebrandum dictum matrimonium; unde, quando in suo 
altero interrogatorio, ad 5 et 6, dicit: « Je supposais que la permission 
«leur avait été donnée ou leur serait donnée de se marier aux Inva- 
« lides... J’ai pensé que tout était en régle au moment ot j’ai inscrit 
«la messe pour le mariage sur mon agenda, ou que tout serait en 
« régle », haec opinio aut coniectura nullo solido fundamento nitebatur 
vel niti poterat, et ideo non est attendenda. Constat ergo Rev. Protois 
certum fuisse de incompetentia capellani Rev. Meuley, aut saltem (quod 
ad idem in casu redit) valde et graviter dubitasse de eius competentia; 
porro, hoc non obstante, non protestatus est, neque contradixit, cum 
facile potuisset, sed tacuit, dictumque sacerdotem ad celebrandum ma- 
trimonium procedere sivit; ergo eo ipso licentiam tacitam ei concessit. 

Nec tantum passive se habuit Rev. Protois relate ad controversum 
matrimonium, sed etiam positive et active. Cum enim ipse dispensationem 
super mixta religione pro sponsis a Curia petiisset, Rev. Coriton, tunc 
Curiae Vice-Officialis, folium concessae dispensationis, ad ipsum, non 

ad Rev. Meuley, remitti curavit; et tunc D. Protois idem folium ad 
Rev. Meuley transmisit aut transmitti curavit; quae transmissio licen- 
tiam plus quam tacitam celebrandi matrimonium absque ullo dubio 
continebat. Quod Rev. Coriton ad D. Protois, non ad quemvis alium, 
folium concessae dispensationis transmitti curaverit, dubitari nequit ; 
tum quia ipse Rev. Protois dispensationem petierat, tum quia certior 
fieri debebat authentice de concessa dispensatione, ut ad ulteriora, 
praesertim ad bannorum publicationem, procedere posset; tum quia 
hic erat usus Vice-Officialis Rev. Coriton, remittendi scilicet rescriptum 
dispensationis ad ipsum parochum qui eam petierat: quod ipse testatur 
in suo interrogatorio, ad 4: « Jamais je n’ai donné de dispense 4 un 
«autre curé ou premier vicaire qu’d celui qui m’en faisait la demande; 
«or, dans l’espéce, c’était le premier vicaire de Passy »; ceterum, ex 
solo tenore libelli supplicis a D. Protois scripti et porrecti, Vice-Offi- 
cialis suspicari non poterat matrimonium extra parochiam celebran- 
dum esse. 

Nec his contraria sunt, quae deponit D. Protois in suo primo inter- 
rogatorio, ad 6: « Je n’ai rien 4 ajouter, sinon que la future a pu par- 
« faitement porter aux Invalides, directement, la dispense qui lui avait 
« été remise pour moi ». - Nam haec non est testificatio Rev.-Protois, 
sed mera eius opinio aut coniectura (« la future a pu», etc.); quae 
praevalere nequit contra argumenta superius adducta; eo magis quod 
ipse D. Protois, in eodem suo primo interrogatorio, ait,ad 5: « Je n’ai 
«pas de souvenir précis sur cette affaire »; insuper inverisimile est 
rescriptum concessae dispensationis, Rev. Protois inscriptum, remissum 
fuisse, sine huius scientia et consensu, alii sacerdoti, Hoc igitur dispen- 
sationis rescriptum, a se cognitum et visum, primus vicarius ad Reve- 
rendum Meuley transmisit, vel directe, vel potius indirecte, scilicet per 
ipsam sponsam: quae hypothesis est actis conformior; ideoque primus 
vicarius non tauntum passive, sed positive et active se gessit in hoc 
negotio, curando nimirum ut dispensatio super mixta religione a Curia 
concessa ad D. Meuley transmitteretur. Quae tamen dicta sint ad abun- 
dantiam iuris, quia, ut habeatur licentia tacita, non requiritur interven- 
tus positivus delegantis, sed sufficit eius silentium, modo superius 
descripto in expositione iuris. 

Nec difficultatem facit depositio Rev. Grosjean, qui sic refert: « Aprés 
«la démarche qu’ils firent 4 l’Arehevéché, les deux futurs sont revenus 
«me trouver et me montrer la feuille de dispense qui leur avait été 
« remise ». Non enim dicit sponsos rescriptum dispensationis ipsis traditum, 
directe ad Rev. Meuley transmisisse, sed tantum se vidisse rescriptum 

dispensationis ipsis traditum. Quod si admittatur hoc rescriptum fuisse 
sponsis a Vice-Officiali traditum, fuit ipsis traditum ut transmitteretur, 
non Rev. Meuley, sed primo vicario D. Protois, ut admittit Patronus 
actricis, ex verbis eiusdem primi vicarii: « La future a pu parfaitement 
« porter aux Invalides, directement, la dispense qui lui avait été remise 
« pour moi ». Ceterum dicit ipsa actrix, in suo interrogatorio ad 8, se non 
recordari de tradito sibi dispensationis rescripto: « Je n’ai pas souve- 
« nance d’avoir emporté la feuille de mixte religion; par conséquent 
«je ne l’ai remise 4 personne ». 


His ergo omnibus tam in iure quam in facto consideratis et bene 
perspectis, Christi nomine invocato, Nos infrascripti Auditores, pro Tri- 
bunali sedentes, et Deum solum prae oculis habentes, decernimus, decla- 
ramus et definitive sententiamus non constare de nullitate matrimonii 
inter Margaritam Loubery et Andream Risler, ideoque, infirmata sen- 
sentia iudicis primae instantiae, ad dubium propositum respondemus: 
Negative. Statuentes praeterea eamdem Margaritam Loubery ad expensas 
iudicii et ad taxam pro sententiae expeditione solvendas teneri. 

Ita pronunciamus, mandantes Ordinariis locorum et ministris Tri- 
bunalium ad quos spectat, ut exsecutioni mandent hance nostram defi- 
nitivam sententiam, et adversus reluctantes procedant ad normam 
SS. Canonum et praesertim cap. 3, sess. XXV, De Reform. Concilii Tri- 
dentini, iis adhibitis exsecutivis et coércitivis mediis, quae magis efficacia 
et opportuna pro rerum adiunctis exstitura sint. 


Romae, in sede Tribunalis S. R. Rotae, die 9 iulii 1918. 


Seraphinus Many, Ponens. 
Toannes Prior. 
Aloisius Sincero. 


L. S. 


Ex Cancellaria S. Romanae Rotae, 23 iulii 1918. 


Sac. T. Tani, Notarius. 

Ill 


Citatio edictalis 


GRAVINEN. 


NULLITATIS MATRIMONII (PERRINO-TROTTA) 


Cum ignoretur locus commorationis Diii Dominici Trotta, rei con- 
venti in causa Gravinen., Nullitatis matrimonii, infrascriptus Auditor 
S. R. Rotae, Ponens in dicta Causa, peremptorie citat, per praesens 
edictum, eumdem D. Dominicum Trotta ad comparendum, sive per se 
sive per procuratorem legitime deputatum, in Sede Tribunalis S. R. Rotae 
die 20 iunii, hora undecima, ut velit subscribere infra relatum dubium, 
declarans praeterea, si non compareat, iudicium in eius contumacia ad 
exitum perductum iri. 


DUBIUM 


An sententia rotalis diei 2 iulii 1918 sit confirmanda vel infirmanda 


in casu?P 


Datum Romae, die 1* martii 1919. 


I. Prior, Ponens. 
L. S. 


Ex Cancellaria. 


Ioannes Ladelci, 
Notarius S. R. Rotae. 

Traduction. 


TRIBUNAL DE LA SACREE ROTE ROMAINE 


Citation par Edit 


GRAVINEN. 


NULLITE DE MARIAGB (PERRINO-TROTTA) 


Etant inconnu le lieu de la résidence actuelle de Mr Dominique 
Trotta, défendeur dans la cause Gravinen., Nullité de mariage, l Audi- 
teur de Rote soussigné, Ponent en cette cause, cite péremptoirement, 
par le présent édit, le dit Dominique Trotta 4 comparaitre personnel- 
lement ou par procureur légitimement constitué, au siége du Tribunal 
de la Sacrée Rote Romaine, le 20 juin 1919, 4 onze heures, pour vou- 
loir souscrire le doute ci-dessous rapporté, déclarant en outre que 
s'il ne comparait pas, le jugement sera continué et terminé en sa con- 
tumace. 


DOUTE 


La sentence de la Rote du 2 juillet 1918 doit-elle étre confirmée ou 
cassée ? 


Donné a Rome, le 1* mars 1919 


J Prior, Ponent. 
L. S. 


Dans la Chancellerie. 


Jean Ladelci, 
Notaire de la S. R. Rote. 


| 


| 

DIARIUM ROMANAE CURIAE 


S. CONGREGAZIONE DEI RITI 


Martedi 11 marzo 1919, nel Palazzo Apostolico Vaticano, si é tenuta la 
Congregazione Ordinaria dei Sacri Riti, nella quale al giudizio degli Emi e 
Rimi Signori Cardinali, componenti la medesima, sono state sottoposte le se- 
guenti materie: 


1) Introduzione della Causa di Beatificazione e Canonizazione del Servo 
di Dio Lodovico Pavoni, Sacerdote, Fondatore della Congregazione dei Figli 
di Maria Immacolata in Brescia. 

2) Conferma di culto prestato da tempo immemorabile al Servo di Dio 
Frate Ugolino da Gualdo Cattaneo, dei Romitani di Sant’ Agostino, detto Beato. 

3) Intorno alla revisione degli scritti della Serva di Dio Anna Maria 
Antigo, Monaca professa delle Clarisse. 

4) Intorno alla concessione ed approvazione dell’Officio proprio con la 
Messa e dell’elogio da inserire nel Martirologio dell’Ordine in onore del Beato 
Nonio Alvares Pereira, Confessore, dei Carmelitani dell’Antica Osservanza. 


Martedi 18 marzo 1919, nel Palazzo Apostolico Vaticano, dinanzi all’augusta 
presenza del Santo Padre, si é tenuta la Congregazione Generale dei Sacri 
Riti, nella quale gli Emi e Rmi Signori Cardinali, i Rmi Prelati ed i Con- 
sultori Teologi componenti la medesima, hanno discusso e dato il loro voto 
sul dubbio intorno a due miracoli che si asseriscono operati da Dio per in- 
tercessione della Beata Giovanna d’ Are, Vergine, detta «la Pulzella d’Orléans », 
e vengono proposti per la sua Canonizzazione. 


SEGRETERIA DI STATO 


NOMINE 


Con Biglietto della Segreteria di Stato il Santo Padre si é@ degnato di 
promuovere: 


26 febbraio 1919. Mons. Gaetano Cicognani, da Segretario di Nunziatura di 
seconda classe a Segretario di prima classe. 


| 

Parimenti con biglietti della Segreteria di Stato il Santo Padre si é 
degnato di nominare: * 


28 febbraio 1919. I1 Rev. D. Giacomo Monreal y Oliver, canonico della cat- 


3 


11 


14 


28 


23 
27 


marzo 


tedrale di Madrid, Prelato Uditore del Tribunale 
della Sacra Romana Rota. 

» Il Rev. sac. D. Alberto Serafini, Minutante dei Brevi Apo- 
stolici. 

» Gli Emi signori Cardinali Raffaele Merry del Val, Guglielmo 
Van Rossum, Donato Sbarretti e Filippo Giustini, 
Membri della S. Congregazione dei Seminari e 
delle Universita degli Studi. 

» L’Emo signor Cardinale Filippo Giustini, Protettore del- 
UIstituto delle Suore di Nostra Signora delle 
Missioni. 

» L’ Emo signor Cardinale Donato Sbarretti, Prefetto della 
S. Congregazione del Concilio. 


» Il Rho P. Francesco Saverio Hertzog, procuratore generale 


dei Sulpiziani, Consultore della S. Congregazione 
Concistoriale. 


Con Brevi Apostolici il Santo Padre si é degnato di nominare: 


Protonotari apostolici ad instar participantium: 


febbraio 1919. Mons. Giovanni Giacomo Hopstaken, della diocesi di Breda. 


» Mons. Pio Maria Guidi, della diocesi di Velletri. 
» Mons. Emanuele Nicola Silva, della diocesi di Arequipa. 


» Mons. Napoleone Caron, della diocesi di Trois-Riviéres. 
» Mons. Gioacchino Ferreira de Mello, dell’ archidiocesi di 


Fortaleza. 
» Mons. Luigi N. Nugal, della diocesi di Chatam. 


Prelati Domestici di S. S.: 


febbraio 1919. Mons. Adriano Lesourd, dell’archidiocesi di Rouen. 


» Mons. Baldassarre Delugan, della diocesi di Trento. 

» Mons. Armando Giov. Battista Leclercq, della dioc. di Lilla. 
» Mons. Teodulo Dieu, della medesima diocesi. 

» Mons. Luigi Eugenio Duguay, della dioc. di Trois-Riviéres. 
» Mons. Eugenio Berti, dell’archidiocesi di Firenze. 

» Mons. Liberato Dionisio da Costa, dell’archid. di Fortaleza. 
» Mons. Agostino Oliva, dell’archidiocesi di Torino. 

» Mons. Gustavo Depreitere, della diocesi di Oklahoma. 

» Mons. Bernardo Mutsaers, della medesima diocesi. 


| 
| 
| » 
» 
| 
| 

9 marzo 
» 
26 » 
» 
27 » 
7 marzo 
9 » 
10 » 
13 
> » 

ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze : 
La Gran Croce dell’Ordine di S. Gregorio Magno, classe civile: 
12 febbraio 1919. Al sig. Vittore Eastman Cox, ministro del Cile presso la 
repubblica dell’ Equatore. 
La Commenda con Placca dell’Ordine di S. Gregorio Magno, classe civile: 


27 febbraio 1919. Al sig. Giacomo D. Ryan, dell’archidiocesi di S. Giovanni 
di Terranova. 
7 marzo » _ Al sig. Lope Tejera, dell’archidiocesi di S. Giacomo del 
Venezuela. 


La Commenda dell’Ordine di S. Gregorio Magno, classe civile: 


22 febbraio 1919. Al sig. Giovanni Bernard, della diocesi di Lilla. 


> > » Al sig. Luigi Carlo M. Selosse, della medesima diocesi. 

23 . » Al sig. Pierre Lacy, dell’archidiocesi di Birmingham. 

1 marzo _ Al sig. Augusto Bonanni, architetto della R. Fabbrica. 

7 > » Al sig. avv. Enrico Tuccari, di Roma. 

9 » » Al sig. dott. Giuseppe Pietro Dias Choréo, della diocesi di 
Guarda. 

11 > » Al sig. conte Francesco Vitali, dell’archidiocesi di Fermo. 


Ii Cavalierato dell’Ordine di S. Gregorio Magno, classe civile: 


21 febbraio 1919. Al sig. Giuseppe Mathis, dell’archidiocesi di Lione. 

27 » » Al sig. prof. Carlo Cruciani, di Roma. 

> » » Al sig. conte Alberto Giovanni Battista de la Saigne de 
Saint-Georges, della diocesi di Moulins. 


> > » Al sig. Ernesto Bonduel, della diocesi di Lilla. 

> > » Al sig. Maurizio Vanlaer, della medesima diocesi. 

» > » Al sig. Cirillo Carrez, della medesima diocesi. 

> » » Al sig. Giuseppe Vuillot, della medesima diocesi. 

» > » Al sig. Giulio Voituraz, della medesima diocesi. 

» » » Al sig. Carlo Flipo, della medesima diocesi. 

» > » Al sig. Paolo Leurent-Béghin, della medesima diocesi. 

> » » Al sig. dott. Giulio Vanneufville, della medesima diocesi. 
» > » Al sig. Paolo Toutlemonde-Hyndrichs, della medesima dioc. 


1 marzo » Al sig. Vincenzo van den Heuvel, della dioc. di Bois-le-Duc. 
14 > » Al sig. Giovanni Desmarquet, della diocesi di Amiens. 


| 

La Gran Croce dell’Ordine di S. Silvestro Papa: 
19 marzo 1919. Al sig. Giuseppe Hoette, della diocesi di Miinster. 


La Commenda dell’ Ordine di S. Silvestro Papa: 


21 febbraio 1919. Al sig. Giuseppe Benaglia, di Roma. 

9 mareo 1919. Al sig. prof. cav. Dionisio de Sarno S. Giorgio, console di 
Spagna a Belgrado. 

i1 » Al sig. cav. Tullio Milani, della diocesi di Velletri. 


Il Cavalierato dell’Ordine di S. Silvestro Papa: 
9 margo 1919. Al sig. Giulio Fumasoni-Biondi, di Roma. 


MAGGIORDOMATO DI SUA SANTITA 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 
Camerieri Segreti soprannumerari di S. S.: 


17 febbraio 1919. Mons. Alessandro Trebaure, di Cuyaba. 
15 marzo » Mons. Vincenzo Sisto, della diocesi di Casale Monferrato. 
18 » » Mons. Francesco Malavenda, dell’archid. di Reggio Calabria. 


> » » Mons. Antonio Bossi, della diocesi di Guastalla. 


Cameriere Segreto di Spada e Cappa Soprannumerario dé S. S.: 


8 febbraio 1919. Il conte Francesco Bernetti, dell’archidiocesi di Fermo. 


Cameriert d'onore in abito paonaazo di S. S.: 


21 novembre 1918. Mons. Giuseppe Fischer, della diocesi di Rotenburg. 
» » » Mons. Giuseppe Standenmaier, della medesima diocesi. 
23 dicembre » Mons. Antonio Maria dos Santos Portugal, dell archidio- 
cesi di Lisbona. 
marzo 1919. Mons. Mario Piu, dell’archidiocesi di Cagliari. 
24 » » Mons. Efisio Argiolas, della medesima archidiocesi. 
» > » Mons. Giuseppe Uras, della medesima archidiocesi. 


NECROLOGIO 


23 marzo 1919. L’ Emo signor cardinale Francesco di Paola Cassetta, ve- 
scovo di Frascati, sotto-decano del S. Collegio, 
prefetto della S. Congregazione del Concilio. 

